Δείτε την βάφτιση του γιου της Ελληνίδας τραγουδίστριας! (ΦΩΤΟ) | FreddoNews Δείτε την βάφτιση του γιου της Ελληνίδας τραγουδίστριας! (ΦΩΤΟ) | FreddoNews\nΔείτε την βάφτιση του γιου της Ελληνίδας τραγουδίστριας! (ΦΩΤΟ)\nBy freddo3 / Published on Σάββατο, 13 Αυγ 2016 16:00 ΜΜ / Δεν επιτρέπεται σχολιασμός στο Δείτε την βάφτιση του γιου της Ελληνίδας τραγουδίστριας! (ΦΩΤΟ) / 2263 views\nΟ λόγος για την Ανέτ Αρτάνι η οποία βάπτισε παρουσία φίλων και συγγενών τον γιο της τον οποίο ονόμασε Μάξιμο Γρηγόρη.\nΟ μικρός βαπτίστηκε σε εκκλησία στην περιοχή Καραβάδος της Κεφαλονιά όπου βρέθηκε αρχικά για διακοπές η τραγουδίστρια. Πρόκειται άλλωστε για την ιδιαίτερη πατρίδα της. Ο μικρός ήταν πολύ χαριτωμένος κατά τη διάρκεια του μυστηρίου και μάλιστα δεν έκλαψε ούτε λεπτό.\nΗ μητέρα του, χαρούμενη για αυτή την εξέλιξη, έγραψε για τον μικρό στο instagram όπου ανέβασε βίντεο-απόσπασμα από τη στιγμή της βάπτισής του: «Στα αλήθεια ήταν το πιο ευτυχισμένο μωρό στον κόσμο. Δεν έχω δει ποτέ παιδί να μην κλαίει έστω και λίγο στη βάπτισή του. Ο δικός μου, έκανε… προπόνηση στις κλωτσιές που του είχε μάθει ο ξάδελφός μου στην παραλία την εβδομάδα που πέρασε».\nΝονοί του μικρού, ήταν η παιδική φίλη της Ανέτ και ένας πολύ καλός της φίλος, Αμερικανός, ο οποίος ταξίδεψε στην Ελλάδα ειδικά για το μυστήριο. Αμέσως μετά τη βάπτιση ακολούθησε δεξίωση όπου το γλέντι κράτησε μέχρι τις πρώτες πρωινές ώρες…\nTagged as: ΑΝΕΤ ΑΡΤΑΝΙ ΒΑΦΤΙΣΗ ΓΙΟΣ ΚΕΦΑΛΟΝΙΑ


You spin me round | Athens Voice\nKάντε τη ζωή σας ποδήλατο\nTο καλοκαίρι δεν είναι μόνο παραλία, και η άθληση δεν είναι μόνο το τρέξιμο στην άμμο! Tο Spinning είναι ένα ομαδικό πρόγραμμα ποδηλασίας σε εσωτερικό χώρο που βελτιώνει τη φυσική κατάσταση και γίνεται με τη χρήση ενός ειδικά σχεδιασμένου στατικού ποδηλάτου.\nTο μόνο που χρειάζεστε για να διαβάσετε το κείμενο που ακολουθεί είναι μια μικρή πετσέτα και ένα λίτρο νερό. Kάθεστε αναπαυτικά; This way, please...\nΈνα ομαδικό ταξίδι αντοχής με στατικά ποδήλατα σε ειδικά διαμορφωμένο χώρο αρχίζει. Kαλό θα ήταν να έρθετε πέντε λεπτά νωρίτερα από την «απογείωση» για να φτιάξετε το ποδήλατo στα μέτρα σας. H σωστή ρύθμιση του ύψους της σέλας θα αποτρέψει τους τραυματισμούς στα γόνατα, η σωστή απόστασή της από το τιμόνι και το κατάλληλο ύψος του τελευταίου θα κάνει την προπόνησή σας ασφαλή και ξεκούραστη για τη μέση. Δέστε σφιχτά τα πεντάλ σας και συγκεντρωθείτε στο δικό σας ρυθμό. Tρέξτε με ταχύτητα στην ευθεία. Σηκωθείτε από τη σέλα για να αποφύγετε λακκούβες. Aνεβείτε μικρούς ή μεγάλους λόφους. Aφήστε το πεντάλ να σας παρασύρει στην κατηφόρα. Mην προσπαθείτε να μιμηθείτε ή να προσπεράσετε τους διπλανούς σας. Παρακολουθήστε το σώμα σας και πώς αυτό ανταποκρίνεται στην προσπάθεια που κάνετε.\nMε την ειδικά επιλεγμένη μουσική, το ρυθμό και την ενέργεια που αποπνέει το ομαδικό workout θα ανακαλύψετε ότι μπορείτε κι άλλο, ακόμη και όταν νιώθετε ότι οι δυνάμεις σας σας εγκαταλείπουν. Όταν κουραστείτε πολύ, μπορείτε να καθίσετε στη σέλα και να περιοριστείτε στα όρια της δικής σας έντασης. Eίναι ένα πρόγραμμα για όλους. Aπό τον αρχάριο ως τον επαγγελματία ποδηλάτη.\nTο πρόγραμμα spinning είναι κατάλληλο για όλες τις ηλικίες και όλα τα επίπεδα φυσικής κατάστασης. Δεν επιβαρύνει τις αρθρώσεις του σώματος και γι’ αυτό θεωρείται κατάλληλο για όσους δεν μπορούν να ακολουθήσουν κάποιο άλλο είδος αερόβιας άσκησης. Δεν είναι ανταγωνιστικό και γι’ αυτό άνθρωποι με διαφορετικά επίπεδα φυσικής κατάστασης μπορούν να απολαύσουν μαζί μια τέτοια προπόνηση.\nΈρευνες έχουν δείξει ότι σε ένα μάθημα spinning διάρκειας 45 λεπτών ένας ασκούμενος καταναλώνει 500-700 θερμίδες. Kάθε ασκούμενος έχει την ελεύθερη επιλογή να ρυθμίζει την αντίσταση του ποδηλάτου του μόνος του. Bοηθάει στη μυϊκή τόνωση και σύσφιγξη, αλλά όχι στην αύξηση του μυϊκού όγκου.\nΣυνιστάται στους συμμετέχοντες να έχουν μαζί τους νερό, μια πετσέτα προσώπου και να φορούν ποδηλατικό κολάν. Eπειδή το πρόγραμμα spinning βασίζεται στον έλεγχο της καρδιακής συχνότητας, ώστε κάποιος να γυμνάζεται με την κατάλληλη ένταση και όχι περισσότερη από αυτή, είναι συνηθισμένη η χρήση ενός παλμογράφου. Kατά τη σωματική άσκηση η καρδιά χτυπάει πιο γρήγορα για να στείλει περισσότερο αίμα (γεμάτο με οξυγόνο) στους μυς που συσπώνται και χρειάζονται ενέργεια. Πόσο γρήγορα όμως πρέπει να χτυπάει η καρδιά για να έχετε τα οφέλη της γυμναστικής χωρίς από την άλλη να υπάρχει κίνδυνος; H καρδιακή σας συχνότητα είναι η πιο ασφαλής και αξιόπιστη ένδειξη για το πόσο έντονα γυμνάζεστε. O παλμογράφος είναι ένα «παράθυρο» που σας επιτρέπει να την ελέγξετε γρήγορα και εύκολα, κάνοντας την προπόνησή σας ασφαλή και αποτελεσματική.\nH παρακολούθηση ενός προγράμματος spinning δεν απαιτεί ιδιαίτερες γνώσεις και ικανότητες. Mοναδική προϋπόθεση είναι η διάθεση να νιώσουμε γεμάτοι ενέργεια, να αισθανθούμε το πνεύμα της ομαδικής προσπάθειας και να «ξεφύγουμε» ακούγοντας την κατάλληλη μουσική. Αποτελώντας ένα από τα 10 πιο αγαπημένα προγράμματα στην Aμερική την τελευταία δεκαετία, σύμφωνα με την πιο έγκυρη παγκόσμια οργάνωση (IHRSA) για τα γυμναστήρια, σίγουρα ξεπέρασε τα όρια του ονείρου του εφευρέτη του spinning, Johnny G(oldberg).\nΠοδηλάτης ο άνθρωπος, με παραπάνω από 200.000 χιλιόμετρα πάνω στη σέλα, ήθελε να προπονείται και στο σπίτι του όταν ο καιρός δεν του επέτρεπε να βγαίνει στο δρόμο. Πώς του ήρθε και «κόλλησε» το ποδήλατό του στον κήπο του ξεπερνά τα όρια της δικής μου ελληνικής και όχι αμερικανικής φαντασίας. H οικογένειά του, που αποτελείται από 80.000 spinning instructors σε περισσότερες από 100 χώρες και 6.000 χώρους που προσφέρουν το πρόγραμμα παγκοσμίως από το 1989 και μετά, είναι ήδη μια τεράστια κληρονομιά για τον Johnny G, που είναι υγιέστατος (και μια χαρά κορμί για την ηλικία του), με μοναδική ευχή για όσους γυμνάζονται πάνω στο ποδήλατό του να παραμένουν υγιείς, και για όσους τους γυμνάζουν να αλλάξουν τη νοοτροπία της άσκησης πάνω στη γη από τη βολική θέση της σέλας.


Νικόλαος Σπ. Καββαδίας, καθηγητής (1861 – 1920) | Αργυράδες - Κέρκυρα\nΝικόλαος Σπ. Καββαδίας, καθηγητής (1861 – 1920)\nΓεννήθηκε στις Αργυράδες το 1861 και ήταν το πρώτο από τα πέντε παιδιά του Σπυρίδωνος Καββαδία (της Νικόλενας, αδελφός του πατέρα του Αθανασίου Ντάμη και του Ανέστη) και της Φωτεινής Βλάχου. Αδέλφια του Νικολάου Καββαδία ήταν ο δημοδιδάσκαλος Βασιλειάδης, ο Κωνσταντίνος, η Χρυσή και ο Αλέξανδρος που πέθανε νέος, μόλις είχε τελειώσει τις σπουδές του στην Ιατρική. Μετά τις γυμνασιακές του σπουδές στην Κέρκυρα σπούδασε στη Φυσικομαθηματική Σχολή του Πανεπιστημίου της Γενεύης. Στη Γενεύη ξεκίνησε και τη σταδιοδρομία του ως καθηγητής . Επιστήμονας με ευρύτερες γνώσεις ακόμα και φιλολογικών μαθημάτων (Αρχαίων, Λατινικών, Ιστορίας) και ξένων γλωσσών, όπως Γαλλικής και Ιταλικής. Ανακηρύσσεται διδάκτωρ φιλοσοφίας. Ορίστηκε, ως συνταξιούχος, από το Μοντσενίγειο Μορφωτικό Ίδρυμα Έφορος των Κερκυραίων αριστούχων υποτρόφων που σπούδαζαν στο εξωτερικό. Το 1883 παραιτείται από τη θέση του στο δημοτικό σχολείο Γαρίτσας. Το 1889 διορίζεται σχολάρχης στο Ελληνικό Σχολείο στο Φανάρι.\nΆνθρωπος με ανθρωπιστικές αρχές και αξίες και με ξεχωριστή αγάπη για το χωριό. Έγραψε βιβλία, αντίτυπα των οποίων βρίσκονται στη Δημόσια Βιβλιοθήκη του Δήμου Κερκυραίων. Απέκτησε σχετικά μεγάλη περιουσία το ¼ της οποίας διέθεσε για αγορά οικοπέδου τριών στρεμμάτων και ανέγερσης του Δημοτικού Σχολείου Αργυράδων. Οι εργασίες ξεκίνησαν το 1932, αλλά λόγω πολέμου - κατοχής και εμφυλίου πολέμου το σχολείο ολοκληρώθηκε και λειτούργησε το σχολικό έτος 1948 – 49. Με απόφαση της σχολικής εφορείας του 1951 ανακηρύχτηκε «Μέγας ευεργέτης». Επίσης διέθεσε το τεράστιο ποσό των 5.000 φράγκων και μια πολυκατοικία στην Πόλη της Κέρκυρας για το Ορφανοτροφείο Κέρκυρας. Απεβίωσε τον Απρίλιο του 1920 στο σπίτι του στην Ευγενίου Βουλγάρεως 26 στην Κέρκυρα και ενταφιάστηκε στο προαύλιο του Αϊ Γιάννη στις Αργυράδες.


ΑΡΧΙΚΗ • ΑΠΟΨΕΙΣ • ΑΡΘΡΑ ΣΤΟΝ "Φ" • Ζητείται εμπιστοσύνη…\n&nbsp14 Ιανουαρίου 2020, 8:02 πμ\nΠροχειρότητα και αγκυλώσεις στη χάραξη, εφαρμογή και επικοινωνία κυβερνητικής πολιτικής, απροθυμία για λογοδοσία\nΗ ανάκτηση της εμπιστοσύνης, εντός και εκτός της Κύπρου, είναι ίσως η μεγαλύτερη πρόκληση που αντιμετωπίζει η κυβέρνηση Αναστασιάδη στην αυγή της νέας χρονιάς. Η ελλειμματική αξιοπιστία είναι μπαγκάζι που κουβαλούν ο Πρόεδρος της Δημοκρατίας και οι συνεργάτες του από πέρσι. Δεν αφορά μόνο το Kυπριακό, όπου αδιέξοδο τέτοιας έκτασης δεν έχω δει στα δεκαοκτώ χρόνια που ζω στην Κύπρο. Επηρεάζει καθοριστικά και την οικονομία, αφού τα διαδοχικά σκάνδαλα του τελευταίου καιρού προσθέτουν στα δομικά προβλήματα του κράτους, των τραπεζών και του ιδιωτικού τομέα. Η προχειρότητα και οι αγκυλώσεις στη χάραξη, εφαρμογή και επικοινωνία κυβερνητικής πολιτικής, η απροθυμία για λογοδοσία, έχουν και σαφή κοινωνικό αντίκτυπο. Οι πολίτες δεν αντλούν έμπνευση για προσωπική βελτίωση, ο σεβασμός προς τον κρατικό μηχανισμό είναι περίπου ανύπαρκτος, ενώ η χρηστή διακυβέρνηση είναι το καλαμπούρι στις παρέες και τα στέκια ανθρώπων από όλες τις ηλικίες. Ο πολύ-αναμενόμενος ανασχηματισμός δεν έφερε τομές. Μάλλον ενίσχυσε την εικόνα μιας κουρασμένης κυβέρνησης, που δυσκολεύεται ακόμα και στη διαχείριση, πόσo μάλλον στην παραγωγή πολιτικής. Παρόλα αυτά, λύσεις υπάρχουν. Χρειάζεται τόλμη, όμως και κυρίως διάθεση για δραστικές αλλαγές σε νοοτροπία και επιδιώξεις.\nΣτο πολιτικό πρόβλημα, ζητούμενο είναι το πώς θα αντιμετωπιστούν οι πειρατικές κινήσεις της Τουρκίας με γεωτρήσεις στα κυπριακά νερά, ενώ η ανοιχτή αμφισβήτηση της ελληνικής υφαλοκρηπίδας δοκιμάζει τις αντοχές και της κυβέρνησης του Κυριάκου Μητσοτάκη. Η Ελλάδα και η Κύπρος θα πρέπει να αντιληφθούν ότι η διαιώνιση προβλημάτων ευνοεί πάντα τον ισχυρότερο σε μια διαμάχη. Διέξοδος βρίσκεται είτε με ένοπλη αντιπαράθεση, είτε με συμβιβασμό. Αναμφίβολα, οι κυβερνήσεις της Ελλάδας και της Κύπρου ούτε σε άπιαστο όνειρο δεν μπορούν να επικρατήσουν σε σύρραξη με την Τουρκία. Ο συμβιβασμός είναι μονόδρομος. Σε ό,τι αφορά την κυπριακή κυβέρνηση, πάντως, το παράξενο είναι ότι δείχνει να μην μπορεί να δει πέρα από τη μύτη της. Αναλώνει όλη την ενέργεια στο πώς θα κερδίσει πόντους έναντι της Τουρκίας σε διεθνή δικαστήρια και φόρα, αντί να κοιτάξει μέσα στον ίδιο τον τόπο της. Είναι καιρός, επιτέλους, ο Πρόεδρος Αναστασιάδης και οι συν αυτώ να ενεργήσουν έξω από το κουτί. Να πλησιάσουν ειλικρινά τους Τουρκοκύπριους, τουλάχιστον αυτούς που μπορούν ακόμα να μας πιστέψουν, με στόχο την εξουδετέρωση της βαριάς καχυποψίας, που σκεπάζει οποιαδήποτε σκέψη για συνύπαρξη στα κατεχόμενα. Το λέμε εδώ και πολλούς μήνες, όλοι οι κάτοικοι της Κύπρου, πολιτικοί και πολίτες, πρέπει να κοιτάξουμε εντός. Να εκπονήσουμε κοινό όραμα για την Κύπρο. Να δεχθούμε τη μοιρασιά εξουσίας και χρήματος. Μόνο έτσι θα αποκατασταθεί η εμπιστοσύνη της διεθνούς κοινότητας για τις προθέσεις των Κυπρίων και θα αποδυναμωθεί ο τσαμπουκάς της Άγκυρας, που στηρίζεται στην προστασία των Τουρκοκυπρίων.\nΗ εμπιστοσύνη είναι κλειδί και για την οικονομική ανάπτυξη. Η κατά γράμμα εφαρμογή του μνημονίου σταμάτησε το χορό του Ζαλόγγου και απομάκρυνε κάπως το νησί από τον γκρεμό. Χρειάζεται, βέβαια, προσοχή στα δημοσιονομικά, ενώ οι τράπεζες συνεχίζουν να κουβαλούν πολλά μη εξυπηρετούμενα δάνεια και παραμένουν φειδωλές στη χρηματοδότηση επιχειρηματικών δραστηριοτήτων. Η δυσκολία μεταρρύθμισης στο δικαστικό σύστημα και η αδυναμία προσέλκυσης μεγάλων ξένων επενδύσεων λειτουργούν ανασταλτικά, ειδικά τώρα που φαίνεται να εξασθενεί η πώληση των «χρυσών» διαβατηρίων. Αχτίδα φωτός έρχεται από την Κίνα με το καζίνο, αλλά και την κατασκευή μονάδας από-υγροποίησης φυσικού αερίου για ηλεκτροπαραγωγή. Συζητείται, επίσης, η εμπλοκή του κινεζικού τηλεπικοινωνιακού κολοσσού Huawei στην εγκατάσταση της τεχνολογίας 5G και στην Κύπρο. Κι εδώ, όμως, πρέπει η κυβέρνηση να δείξει μεγάλη προσοχή, αφού οι ΗΠΑ αντιδρούν σε οποιαδήποτε ενίσχυση της κινεζικής παρουσίας, σε περιοχές που θεωρούν ότι ανήκουν στη δυτική σφαίρα επιρροής.\nΤο 2020 θα δείξει ακόμα αν το ΓεΣΥ θα καταφέρει να περάσει αναίμακτα στη δεύτερη φάση, να ενσωματώσει τα νοσοκομεία και να σταθεί στα πόδια του. Πιστεύω ότι οι άνθρωποι στον κλάδο της υγείας θα τα καταφέρουν, αν μπορέσουν να αποφύγουν τις υπόγειες και φανερές τρικλοποδιές που διαρκώς βάζουν στο σύστημα πολιτικές παρατάξεις και ειδικά συμφέροντα.\nΜεγάλη πρόκληση ήταν και παραμένει η αποκατάσταση της χαμένης αξιοπιστίας. Είναι το θεμελιώδες στοιχείο, που μπορεί να φέρει αλλαγές, ανανέωση, λύσεις, και στα υπόλοιπα σημαντικά, εθνικά ζητήματα.\nΔημοσιογράφος, συνεργάτης Φιλελεύθερου\nΑΘΛΗΤΙΚΑ: Απάντηση ΑΠΟΕΛ για τα περί στημένων: «Ψευδή και συκοφαντικά»\nINCYPRUS: Pissouri: 10 hunting dogs stolen


Πολιτική Cookie – Insurance Solutions\nΠΟΛΙΤΙΚΗ COOKIE – INSURANCE SOLUTIONS\n1. ΤΑ ΠΡΟΣΩΠΙΚΑ ΔΕΔΟΜΕΝΑ ΠΟΥ ΣΥΛΛΕΓΟΥΜΕ\nΔεν απαιτείται να μας δώσετε τα προσωπικά σας δεδομένα για να αποκτήσετε πρόσβαση σε οποιαδήποτε περιοχή αυτής της ιστοσελίδας. Ωστόσο, εάν επιλέξετε να επικοινωνήσετε μαζί μας μέσω μηνύματος ηλεκτρονικού ταχυδρομείου, θα συλλέξουμε το όνομα και τη διεύθυνση ηλεκτρονικού ταχυδρομείου σας έτσι ώστε να μπορέσουμε να σας απαντήσουμε και ενδεχομένως να μείνουμε σε επικοινωνία μαζί σας.\n3. ΑΛΛΑΓΕΣ ΣΤΗΝ ΠΑΡΟΥΣΑ ΠΟΛΙΤΙΚΗ ΑΠΟΡΡΗΤΟΥ\nΕνδέχεται να κάνουμε αλλαγές σε αυτή την Πολιτική Απορρήτου. Αν αναθεωρήσουμε αυτήν την Πολιτική Απορρήτου, θα ενημερώσουμε την ημερομηνία στην κορυφή αυτής της σελίδας Πολιτικής Απορρήτου. Η συνεχής χρήση των Υπηρεσιών μας συνιστά αποδοχή εκ μέρους σας των όρων της Πολιτικής Προστασίας Προσωπικών Δεδομένων όπως αυτή τροποποιείται ή αναθεωρείται από εμάς κατά καιρούς.\n4. ΕΠΙΚΟΙΝΩΝΗΣΤΕ ΜΑΖΙ ΜΑΣ\nΑν έχετε οποιεσδήποτε ερωτήσεις σχετικά με τις πληροφορίες σας, την παρούσα Πολιτική Απορρήτου ή τις πρακτικές προστασίας προσωπικών δεδομένων, επικοινωνήστε μαζί μας στο info@insurancesolutions.gr.\nINSURANCE SOLUTIONS ΜΕΣΙΤΕΣ ΑΣΦΑΛΙΣΕΩΝ\nΛ. Κηφισίας 195, 15124, Μαρούσι\nΤηλ: (+30) 210 803 5151\n© Copyright - Insurance Solutions - Enfold Theme by Kriesi


pireastime.gr - Ο Β. Μαρινάκης στηρίζει για Δήμαρχο τον Γιάννη Μώραλη\nΠειραιάς Ο Β. Μαρινάκης στηρίζει για Δήμαρχο τον Γιάννη Μώραλη\nΠαρασκευή, 09 Νοεμβρίου 2018 18:34\nΟ Β. Μαρινάκης στηρίζει για Δήμαρχο τον Γιάννη Μώραλη\nΠραγματοποιήθηκε στο Δημαρχείο Πειραιά, συνάντηση των δημοτικών και κοινοτικών συμβούλων του Συνδυασμού «Πειραιάς Νικητής», παρουσία του Δημάρχου Πειραιά Γιάννη Μώραλη και του πρώτου σε σταυρούς εκλεγμένου του Συνδυασμού κ. Βαγγέλη Μαρινάκη. Η συνάντηση είχε πανηγυρικό χαρακτήρα σηματοδοτώντας την έναρξη ενός νέου μεγάλου αγώνα για τον Πειραιά.\nΟ Δήμαρχος Πειραιά Γιάννης Μώραλης στην ομιλία του τόνισε μεταξύ άλλων, ότι αποτελεί ιδιαίτερη χαρά να βρισκόμαστε όλοι σήμερα εδώ, παρουσία του κ. Μαρινάκη, ο οποίος είναι ο πρώτος σε σταυρούς εκλεγμένος του συνδυασμού μας, ο άνθρωπος ο οποίος όλα αυτά τα χρόνια στήριξε και στηρίζει όσο κανένας άλλος τον Δήμο Πειραιά. Η προσπάθεια που ξεκινήσαμε όλοι μαζί πριν από 4 χρόνια έχει αποτελέσματα. Δεσμευθήκαμε να δημιουργήσουμε τις προϋποθέσεις για να αλλάξει ο Πειραιάς προς το καλύτερο. Κι αυτή η δέσμευση γίνεται πράξη. Από την αρχή της θητείας μας δουλέψαμε με σχέδιο. Καταφέραμε να δρομολογήσουμε το μεγαλύτερο αναπτυξιακό σχέδιο στην ιστορία του Δήμου Πειραιά, εξασφαλίζοντας συνολικά πάνω από 111.000.000 ευρώ από ευρωπαϊκούς πόρους. Λύσαμε χρόνια προβλήματα όπως είναι η ανάπλαση του Μικρολίμανου και η αξιοποίηση του Πύργου που έχουν δρομολογηθεί.\nΠραγματοποιούμε σημαντικές αναπλάσεις, έργα και παρεμβάσεις σε ολόκληρο τον Πειραιά. Δίνουμε καθημερινά μάχη, παρά τις σημαντικές δυσκολίες που πολλές φορές ξεπερνούν τον Δήμο, προκειμένου να βελτιώσουμε την καθημερινότητα των δημοτών μας. Ταυτόχρονα προχωρήσαμε σε σημαντικές ελαφρύνσεις σε ότι αφορά τα δημοτικά τέλη, προκειμένου να στηρίξουμε τους δημότες μας σε αυτή την κρίσιμη οικονομική συγκυρία που βιώνει η πόλη και η χώρα. Παράλληλα στηρίζουμε τους οικονομικά αδύναμους συμπολίτες μας με μια σειρά κοινωνικών δράσεων, ταυτόχρονα δίνουμε έμφαση στην τρίτη ηλικία αναβαθμίζοντας τα Κέντρα Αγάπης και Αλληλεγγύης, υποστηρίζουμε τα Άτομα με Αναπηρία αλλά και όσους έχουν πραγματικά ανάγκη τη στήριξη μας. Επίσης ο πολιτισμός και ο αθλητισμός έγιναν προτεραιότητα για τον Δήμο μας και μπήκε ο Πειραιάς στο επίκεντρο.\nΈχουμε κάνει πολλά και πρέπει να κάνουμε περισσότερα, οφείλουμε να συνεχίσουμε με αμείωτο ρυθμό την προσπάθεια που ξεκινήσαμε το 2014: να γίνει ο Πειραιάς μια πόλη, με προοπτική και με δυναμική σε όλα τα επίπεδα».\nΌπως είπα εξ αρχής, όλες αυτές τις δράσεις τις δρομολόγησα για να συνδράμω έμπρακτα στο έργο της Δημοτικής Αρχής χωρίς να περιμένω κανένα προσωπικό όφελος ή αντάλλαγμα. Χωρίς να έχω καμία δουλειά ή δοσοληψία με την οποία να υπάρχει εμπλοκή του Δήμου. Μοναδικό μου κίνητρο η αγάπη μου για τον Πειραιά. Έχω τονίσει επανειλημμένως ότι παρά τα σενάρια που καλλιεργούν κάποιοι, δεν επιθυμώ να έχω καμία επιπλέον δραστηριότητα στην Ελλάδα και τον Πειραιά. Είναι αυτονόητο ότι το ίδιο θα συνεχίσω να κάνω και στο μέλλον για τον συνδυασμό μας, που τον θεωρώ άλλωστε και δικό μου δημιούργημα. Συνεχίζω να θέλω ένα Πειραιά σύγχρονο και διαφορετικό, έναν Πειραιά Νικητή και πιστεύω ότι κερδίζουμε το στοίχημα για μια πόλη αντάξια της ιστορίας, των δυνατοτήτων και κυρίως των ανθρώπων της. Θα σεβαστούμε βεβαίως οποιονδήποτε αντίπαλο, όμως θα είμαστε και πάλι ξεκάθαροι με πίστη στις αρχές μας, το πρόγραμμά μας και το έργο μας.\nΞέρουμε εξάλλου από εκλογές, όλοι στην ίδια πόλη ζούμε και δεν έχουμε να χωρίσουμε απολύτως τίποτα.\nΕν συνεχεία το λόγο έλαβαν οι Δημοτικοί Σύμβουλοι και οι Πρόεδροι των Δημοτικών Κοινοτήτων. Ακολουθούν χαρακτηριστικά σημεία από τις τοποθετήσεις τους.\nΑβραμίδης Παναγιώτης: «Όπως και το 2014 στήριξα μια δημοτική παράταξη καθαρά αυτοδιοικητική, έξω από την αρρωστημένη νοοτροπία των μεγάλων κομμάτων που δίνουν χρίσματα, το ίδιο θα πράξω και το 2019. Στηρίζω τον Πειραιά Νικητή».\nΑγραπίδης Χρήστος: «Έναν Δήμαρχο που όλα αυτά τα χρόνια έχει να παρουσιάσει ένα πολύ μεγάλο και σπουδαίο έργο και ένα άλλο-εξίσου μεγάλο-βρίσκεται σε εξέλιξη και δρομολογημένο, έναν Δήμαρχο που εργάζεται σκληρά με πρωταρχικό μέλημα την προβολή και την ανάπτυξη της πόλης κάνοντας τεράστια βήματα, έναν Δήμαρχο που συνεργάστηκε με όλους τους φορείς, δεν προσέβαλε, δεν προκάλεσε, δεν εξέθεσε την πόλη, που τίμησε και τιμά το Δημοτικό Συμβούλιο και δεν ενεπλάκη σε κομματικές αντεγκλήσεις και παιχνίδια, αυτόν τον Δήμαρχο αξίζει να τον εμπιστεύεσαι και να τον στηρίζεις. Θεωρώ την επανεκλογή του σημερινού Δημάρχου σίγουρη και επιβεβλημένη. Οι άλλες υποψηφιότητες –για τη θέση του Δημάρχου- που ακούγονται και κατεβαίνουν όλες για το καλό του Πειραιά είναι ευπρόσδεκτες, αλλά το μέλημα του Δημάρχου είναι η υλοποίηση του έργου του και τίποτε άλλο. Το ίδιο –είμαι σίγουρος- ισχύει και για τους Πειραιώτες. Ο Πειραιάς έχει Δήμαρχο. Έχει τον Γιάννη Μώραλη».\nΑντωνάκου Σταυρούλα: «Η σημερινή συνάντηση σηματοδοτεί τη συνέχεια της επιτυχημένης ομάδας του Πειραιά Νικητή με Δήμαρχο τον Γιάννη Μώραλη και «ψυχή» τον Βαγγέλη Μαρινάκη. Θα συνεχίσουμε για να κάνουμε πράξη αυτό που όλοι μαζί είχαμε ως κοινό παρονομαστή, να κάνουμε τον Πειραιά νικητή, τον Πειραιά που όλοι μας αγαπάμε».\nΑργουδέλης Αλέξανδρος: «Ο Πειραιάς Νικητής ήρθε το 2014 για να αλλάξει τον Πειραιά. Συνεχίζουμε με Δήμαρχο τον Γιάννη Μώραλη για τον Πειραιά που μας αξίζει».\nΑστεριάδη Καλλιόπη: «Θα στηρίξω τον Γιάννη Μώραλη στις δημοτικές εκλογές, γιατί είναι ο πιο καλός Δήμαρχος που έχω δει».\nΒεντούρης Ανδρέας: «Η σημερινή συνάντηση ήταν ιδιαίτερα σημαντική. Κόντρα σε ψίθυρους και φημολογίες, κατέδειξε αφενός την ενότητα και τη δυναμική του συνδυασμού μας και αφετέρου τους δεσμούς που έχουν αναπτυχθεί μεταξύ των μελών μιας δυνατής και αποφασισμένης ομάδας. Ξεκινήσαμε ένα έργο και έχουμε ισχυρή θέληση να το συνεχίσουμε και να το ολοκληρώσουμε. Και μας χαροποιεί ιδιαίτερα να ξέρουμε ότι ακόμα και οι αντίπαλοί μας παραδέχονται με δημόσιες δηλώσεις τους εδώ και πολύ καιρό το σημαντικό έργο που γίνεται στην πόλη».\nΒοϊδονικόλας Σταύρος: Η οικογένεια Βοϊδονικόλα, είναι μια μεγάλη πολιτική οικογένεια του Πειραιά από τον χώρο της Νέας Δημοκρατίας, που έχει αναδείξει Προέδρους Τοπικών Επιτροπών του κόμματος, 2 Προέδρους ΟΝΝΕΔ και τώρα έχουμε την τύχη να έχουμε εκλεγμένο Πρόεδρο ΝΟΔΕ Α΄ Πειραιά & Νήσων τον Γιάννη Βοϊδονικόλα με ανοιχτές διαδικασίες. Όλη η οικογένεια στηρίζει τον Γιάννη Μώραλη».\nΓαϊτανάρος Στυλιανός: «Στα 4 χρόνια αυτής της θητείας αναμετρηθήκαμε με τα προβλήματα της πόλης. Σχεδιάσαμε το μέλλον της. Εξασφαλίσαμε πάνω από 80 εκατομμύρια ευρώ για έργα που θα βελτιώσουν την εικόνα του Πειραιά και τη ζωή των κατοίκων της. Στηρίζω τον συνδυασμό «Πειραιάς Νικητής» και την επανεκλογή του Γιάννη Μώραλη ως Δημάρχου Πειραιά. Στον αγώνα της ανάπτυξης του Πειραιά φοράμε τη φανέλα με τα χρώματα μόνο της πόλης μας».\nΓέμελος Νικόλαος: «Ο Πειραιάς Νικητής μετά και τη σημερινή συνάντηση είναι ακόμα πιο δυνατός. Η στήριξη στο έργο που έχει γίνει θα συνεχιστεί και σε αυτόν τον προεκλογικό αγώνα. Όπως είπαν ο Γιάννης Μώραλης και ο Βαγγέλης Μαρινάκης, οι φιλίες ποτέ δεν προδίδονται και χρόνο με το χρόνο γίνονται πιο δυνατές».\nΓλύκα-Χαρβαλάκου Αθηνά: «Ο Πειραιάς Νικητής ενωμένος και δυνατός συνεχίζει δυναμικά. Εργαστήκαμε σκληρά και συνεχίζουμε ακόμη πιο εντατικά για να γίνει το όραμα πραγματικότητα».\nΔαβάκης Γεώργιος: «Πριν από 4,5 χρόνια ξεκινήσαμε από το μηδέν με πρωτοπόρο τον Βαγγέλη Μαρινάκη και νικήσαμε. Έτσι και τώρα ξεκινάμε, αλλά όχι από το μηδέν, αλλά μετά από μεγάλες προσπάθειες του Δημάρχου Γιάννη Μώραλη βρισκόμαστε πολύ μπροστά. Θα είμαστε νικητές με οποιονδήποτε αντίπαλο και αν έχουμε, γιατί ο Πειραϊκός λαός αναγνωρίζει τις προσπάθειες και το έργο της σημερινής δημοτικής αρχής. Πιστεύω ότι η νίκη αυτή θα είναι μεγαλειώδης με τη στήριξη του Βαγγέλη Μαρινάκη».\nΕλληνιάδης Σταύρος: «Είναι πολύ σημαντικό ότι ο κ. Μαρινάκης στηρίζει τον συνδυασμό που είναι και δημιούργημά του και πιστεύω ότι στις εκλογές, θα επιβραβευθεί το πολύ μεγάλο έργο που έχει κάνει ο Γιάννης Μώραλης και η ομάδα του».\nΖηλάκου Χαραλαμπία: «Ως η νεότερη δημοτική σύμβουλος είναι τιμή μου που τα τελευταία 4, 5 χρόνια έχω αυτή τη θέση και ελπίζω στη νέα μας θητεία, να ανεβάσουμε τον πήχη ακόμα ψηλότερα και είμαι σίγουρη ότι θα τον ξεπεράσουμε μαζί. Στηρίζω τον «Πειραιά Νικητή».\nΚαλαμακιώτης Νικόλαος: «Στηρίζω τον συνδυασμό Πειραιάς Νικητής» και συνεχίζουμε όλοι μαζί ενωμένοι τον αγώνα μας για τον Πειραιά, όπως ακριβώς είχαμε υποσχεθεί στον πειραϊκό λαό το 2014».\nΚαλογερόγιαννης Παναγιώτης: «Τον άνθρωπο που μου εμπιστεύτηκε επί 5 χρόνια την Αντιδημαρχία Καθαριότητας δεν τον πουλάω ποτέ».\nΚαρβουνάς Νικόλαος: «Σαφώς συνεχίζουμε και στηρίζουμε τον Πειραιά Νικητή, στοχεύοντας όχι απλώς στην επικράτηση του στις επόμενες εκλογές, αλλά στην από την πρώτη Κυριακή επανεκλογή του».\nΚούβαρης Νικόλαος: «Συνεχίζουμε τη στήριξη στον κ. Γιάννη Μώραλη και πιστεύουμε ότι οι Πειραιώτες θα μας εμπιστευθούν και αυτή τη φορά και θα είμαστε νικητές στον Πειραιά».\nΛαουλάκου Κυριακή: «Με αυτή τη δημοτική αρχή ξεκινήσαμε μια προσπάθεια η οποία θεωρώ ότι πρέπει να συνεχιστεί και να ολοκληρωθεί για το καλό του Πειραιά. Φυσικά στηρίζω τον Γιάννη Μώραλη και συνεχίζουμε».\nΜαντούβαλος Νικόλαος: «Ως δημοτικός σύμβουλος της παράταξης «Πειραιάς Νικητής» θα είμαι αρωγός στην προσπάθεια παραμονής του Γιάννη Μώραλη στη Δημαρχεία του Πειραιά, με γνώμονα τη συνέχιση του σημαντικού έργου που έχει πραγματοποιηθεί στον Δήμο μας απ’ την εν εξελίξει θητεία του και από το κοινό μας όραμα να καταστεί ο Πειραιάς παγκόσμιος προορισμός».\nΜαυριδάκης Εμμανουήλ: «Οφείλουμε να συνεχίσουμε μαζί με τον Δήμαρχό μας Γιάννη Μώραλη, την προσπάθεια που ξεκινήσαμε πριν από τέσσερα χρόνια».\nΜελάς Ιωάννης: «Από τις 7-4-2014 που ξεκινήσαμε όλοι μαζί για να φτιάξουμε τον Πειραιά που ονειρευόμαστε, δεν έχω κάνει ποτέ δεύτερες σκέψεις, ούτε έχω μετανιώσει για τη συμμετοχή μου με τον Γιάννη Μώραλη. Είναι αδιαμφισβήτητο στον Πειραιά το έργο που έχει κάνει η Δημοτική Αρχή, είτε με πόρους του Δήμου, είτε με τις δωρεές που έχει κάνει ο εμπνευστής του «Πειραιά Νικητή» κ. Βαγγέλης Μαρινάκης. Το πρόγραμμά μας υλοποιείται, οι ιδέες μας εφαρμόζονται στην πόλη και είμαι σίγουρος ότι οι Πειραιώτες θα μας εμπιστευθούν στις επόμενες δημοτικές εκλογές».\nΝικοπολίδης Αντώνιος: «Στηρίζω τον συνδυασμό Πειραιάς Νικητής και τον Δήμαρχο Γιάννη Μώραλη. Προχωράμε όλοι μαζί».\nΝταϊφά Ειρήνη: «Συναντηθήκαμε όλος ο συνδυασμός Πειραιάς Νικητής στην αίθουσα του Δημοτικού Συμβουλίου. Συνεχίζουμε να είμαστε στο πλευρό του Δημάρχου Γιάννη Μώραλη. Συνεχίζουμε όλοι μαζί και ακάθεκτοι για ένα καλύτερο Πειραιά, για να μπορέσουμε να δούμε το έργο που έχουμε επιτελέσει εδώ και 4,5 χρόνια να παίρνει σάρκα και οστά και να φτάσουμε στο αίσιο αποτέλεσμα: ένα Πειραιά μεγάλο και δυνατό».\nΣδρένιας Χρήστος: «Ξεκινάμε πολύ δυναμικά την προσπάθεια και τον αγώνα για να μας εμπιστευθούν ξανά οι Πειραιώτες και να βγει Δήμαρχος ο Γιάννης Μώραλης και πάνω απ’ όλα να δικαιωθεί ο πρόεδρος και άνθρωπος Βαγγέλης Μαρινάκης απ’ όλη τη λασπολογία που τόσο καιρό του ρίχνουν. Άλλη μια φορά θα φανεί νικητής».\nΣιγαλάκος Κυριάκος: «Συνεχίζουμε με τον Δήμαρχο Γιάννη Μώραλη να ολοκληρώσουμε τον σχεδιασμό για την ανάπτυξη του Πειραιά μας, προκειμένου να γίνει ελκυστικός για επενδύσεις, ανθρώπινος, με σεβασμό στο περιβάλλον και να βελτιώσουμε τη ζωή των συνδημοτών μας».\nΤζεφεράκος Αλέξανδρος: «Το 2014 έκανα την υπέρβασή μου σαν Πειραιώτης. Συμμετείχα στην υπερκομματική δημοτική ομάδα του «Πειραιά Νικητή». Η επιλογή του κ. Βαγγέλη Μαρινάκη στο πρόσωπο του Γιάννη Μώραλη με δικαίωσε. Με την πραότητα, την εργατικότητα, την ανθρώπινη αντιμετώπιση σε όλα τα προβλήματα των συμπολιτών μας, πέρα από κόμματα και ρουσφέτια, την εφαρμογή αξιοκρατίας, την απόλυτη βελτίωση στις υπηρεσίες του Δήμου και με ουσιαστικό έργο σε όλους τους τομείς. Θα συνεχίσω να τον στηρίζω στην προσπάθεια, για να βελτιώσουμε την πόλη μας. Τα καλύτερα έρχονται».\nΠρόεδροι των Δημοτικών Κοινοτήτων\nΓκόλφης Νικήτας-Α΄ Δημοτική Κοινότητα: «Η σημερινή συνάντηση των στελεχών του «Πειραιά Νικητή» με τους δημιουργούς του συνδυασμού Μώραλη-Μαρινάκη, είναι ο ορισμός ότι η ομάδα που κερδίζει δεν αλλάζει».\nΑθανασίου Λίνα- Β΄ Δημοτική Κοινότητα: «Στηρίζω τον Δήμαρχο με όλη μου τη δύναμη γιατί πάνω απ’ όλα είναι άνθρωπος και μετά πολιτικός. Ο Πειραιάς είναι και θα συνεχίσει να είναι νικητής».\nΛιακόσταυρος Χαράλαμπος -Γ΄ Δημοτική Κοινότητα: Όλοι μαζί μια γροθιά για έναν Πειραιά Νικητή.\nΠούλος Αναστάσιος- Δ΄ Δημοτική Κοινότητα «Στηρίζω τον Πειραιά Νικητή, έχουμε υλοποιήσει σημαντικό έργο και με τη βοήθεια του κ. Βαγγέλη Μαρινάκη το έργο αυτό στην επόμενη θητεία θα ενισχυθεί. Ο Γιάννης Μώραλης είναι από τους καλύτερους Δημάρχους που έχουν περάσει ποτέ από την πόλη. Είναι κοντά στα προβλήματα και στις γειτονιές, είναι κοντά στους δημότες και η επόμενη 5ετία θα είναι ακόμα καλύτερη για τον Πειραιά μας.\nΒοϊδονικόλας Γιάννης -Ε΄ Δημοτική Κοινότητα: «Ως Πρόεδρος της Ε΄ Δημοτικής Κοινότητας και πρόσφατα εκλεγμένος Πρόεδρος ΝΟΔΕ Α΄ Πειραιά & Νήσων στηρίζω τον Δήμαρχο Γιάννη Μώραλη, για να συνεχίσουμε το έργο που ξεκινήσαμε το 2014 όλοι μαζί».\n12/11/2018 16:52 - Φίλαθλος του Ολυμπιακού έχασε τη ζωή του στο γήπεδο\n12/11/2018 11:28 - «Υποβάθμιση του Δημοτικού Συμβουλίου»\n11/11/2018 22:56 - «Καταχνιά» και «Καπνισμένο τσουκάλι» στο Δημοτικό Θέατρο\n11/11/2018 00:00 - Απογείωσε το κοινό η σοπράνο Σόνια Θεοδωρίδου\n09/11/2018 18:47 - Η διοίκηση του ΣΕΦ διαψεύδει δημοσίευμα του «protothema.gr»\n09/11/2018 04:23 - «12 Οκτωβρίου 1944. Η Αθήνα ελεύθερη» στον Πειραιά\n09/11/2018 04:21 - Γαλάζια ανάπτυξη «BlueGrowth Piraeus»\n08/11/2018 00:00 - Ο Θείος Βάνιας του Τσέχωφ στο Δημοτικό Θέατρο\n07/11/2018 21:39 - Εγκαίνια της Έκθεσης: «14 Ιστορίες Αντίστασης»\n07/11/2018 21:30 - Ανακαίνιση αθλητικών χώρων στον Πειραιά


You Pay Your Crisis: Θα το θυμηθούμε;\n♦ Εκτός αν η Μέρκελ είναι... θεά.\n♦ Εκτός αν ο Παπαδήμος είναι ο εκλεκτός του έθνους Μωυσής που παρέλαβε τις δέκα δημοσιονομικές εντολές από τον παντοδύναμο Σόιμπλε και ανέλαβε την αποστολή να οδηγήσει τον λαό στη Γη της Γερμανικής Δημοσιονομικής Επαγγελίας...\n♦ Εκτός αν όλοι εμείς, η ελληνική κοινωνία, έχουμε καταντήσει ένα κοπάδι κότες σαν αυτές που εκτρέφονται ακίνητες στα ορνιθοτροφεία, μεγαλώνουν με φαστ φουντ και φωτισμό ημέρας 24 ώρες το 24ωρο με μόνο προορισμό το σφάξιμο...\nΜε ακόµη πιο απλά λόγια, οι νόμοι και πολύ περισσότερο το Σύνταγμα ενός κράτους αποτυπώνουν τον συσχετισμό των κοινωνικών δυνάμεων, όπως αυτές εκφράζονται σε πολιτικό επίπεδο.\nΑναρτήθηκε από You Pay Your Crisis στις 11:00 π.μ.\nΟλα είναι θέμα δύναμης.\nΔύναμη θα έχουμε αν οργανωθούμε και ωριμάσουμε.\n-Γιατί αυτά που διαβάζω στα μπλογκς?!-\n23 Φεβρουαρίου 2012 - 11:51 π.μ.\nWhy Greece should default and exit the euro\nTο σύνδρομο του λουστράκου\nGreece and those wild and crazy guys at the Europe...\nΚΑΝΕΙΣ ΔΕΝ ΘΕΩΡΕΙ ΟΤΙ ΣΩΘΗΚΑΜΕ\nΟι «σχιζοειδικοί» της οικονομίας και τα ανεπιτυχή ...


Διακριβώσεις (Διαπιστευμένο Εργαστήριο από το ΕΣΥΔ) :: Services :: Main Solutions\nΑρχική » Υπηρεσίες » Διακριβώσεις (Διαπιστευμένο Εργαστήριο από το ΕΣΥΔ)\nΤο επιστημονικό και τεχνικό προσωπικό του εργαστηρίου μας έχει πολυετή εμπειρία και εκπαίδευση σε θέματα μετρολογίας, διακρίβωσης και συστημάτων ποιότητας. Έχει διενεργήσει πάνω από 2000 διακριβώσεις για περισσότερα από 100 διαφορετικά είδη οργάνων.\nΤο εργαστήριο της MAIN SOLUTIONS διενεργεί διακριβώσεις για:\nΘερμόμετρα (ψηφιακά, αναλογικά, γυάλινα)\nΥγρασιόμετρα (ψηφιακά και αναλογικά)\nΜανόμετρα (αναλογικά τύπου bourdon, ψηφιακά, διαφορικής πίεσης)\nΑνιχνευτές αερίων, κ.ά.\nΟ πρότυπος εξοπλισμός μας με υψηλή ακρίβεια σε μεγάλο εύρος των μετρούμενων μεγεθών καλύπτει τις πιο απαιτητικές περιπτώσεις διακρίβωσης και μέτρησης.\nΤα πιστοποιητικά διακρίβωσης εκδίδονται σύμφωνα με τις απαιτήσεις του προτύπου ISO 17025.\nΟι μετρήσεις είναι ιχνηλάσιμες σε διεθνή ή εθνικά πρότυπα που υλοποιούν τις φυσικές μονάδες μέτρησης του Διεθνούς Συστήματος Μονάδων. Η ιχνηλασιμότητα εξασφαλίζεται με τη διακρίβωση του πρότυπου εξοπλισμού μας σε εθνικά ινστιτούτα μετρολογίας.


ART Ar-37 TV Wall Mount 19'' -37'' - Βασεις στηριξης tv (PER.140215)\nΑρχική > Ήχος - Εικόνα > Βάσεις > ART AR-37 TV WALL MOUNT 19'' -37''\nART AR-37 TV WALL MOUNT 19'' -37''\nΒάση τοίχου για εγκατάσταση τηλεοράσεων με επίπεδη οθόνη, με υποστηριζόμενο μέγεθος οθόνης 19" έως 37" .Είναι συμβατή με τα περισσότερα μοντέλα εμπορίου.\nΜέγεθος οθόνης(min): 19''.\nΣειρά (max): 50mm.\nART AR-37 TV WALL MOUNT 19'' -37'' (PER.140215)\n• Μέγεθος οθόνης(min): 19''.\n• Σειρά (max): 50mm.\nART AR-37 TV WALL MOUNT 19'' -37'' PER.140215 ART ART ΒΑΣΕΙΣ ΣΤΗΡΙΞΗΣ TV ART AR-37 TV WALL MOUNT 19'' -37''


How we roll - Hackerspace.gr\n1.1 Μέλη (Members)\n1.2 Διαχειριστές (Operators)\n1.3 Νέα Μέλη\n1.4 Νέοι διαχειριστές\n1.6 Διαγραφή μελών\n1.8 Αλλαγή καταστατικού - Αποφάσεις\n1.9 Εργαλεία και υλικά\n1.10 Projects, έργα και κατασκευές\nΩς μέλη ορίζονται όσοι είναι οικονομικά ενήμεροι (βλ. παρακάτω) και έχουν τα εξής δικαιώματα/υποχρεώσεις:\nΑναγραφή στη λίστα μελών του site.\nHackerspace Passport με τη σφραγίδα του Hackerspace.gr.\nΤην οικονομική στήριξη των υποδομών του Hackerspace.\nΤον θαυμασμό όλων των άλλων :)\nΩς διαχειριστές ορίζονται τα μέλη που είναι μέρος του Web of Trust του Hackerspace και έχουν τα εξής δικαιώματα/υποχρεώσεις:\nΣυμμετοχή στη λήψη αποφάσεων στις συνελεύσεις.\nΚατοχή κλειδιού για όλους τους χώρους του Hackerspace.\nΠέραν των ιδρυτικών, για να γίνει κάποιος μέλος πρέπει να ακολουθήσει την εξής διαδικασία:\nΣυμπληρώνει την ηλεκτρονική αίτηση νέου μέλους.\nΚαταθέτει τη συνδρομή για του επόμενους 3 μήνες.\nΛαμβάνει email επιβεβαίωσης.\nΟποιοδήποτε μέλος που είναι άνω των 18 ετών μπορεί να γίνει διαχειριστής ακολουθώντας την παρακάτω διαδικασία:\nΈρχεται σε επικοινωνία με τρια (3) μέλη ώστε να γίνουν μέντορες του.\nΠραγματοποιεί και παραδίδει ένα απο τα Member Challenges (ή κάποια δική του/ης ιδέα)\nΣυμπληρώνει την αίτηση νέου διαχειριστή και την καρφιτσώνει στο σχετικό σημείο στον πίνακα ανακοινώσεων.\nΟι μέντορες συμπληρώνουν το όνομα τους στην αίτηση.\nΔιαβάζει το Operators FAQ και απευθύνεται στους μέντορες του/ης για τυχόν απορίες.\nΣτην μηνιαία συνέλευση, γίνεται δεκτό το μέλος ομόφωνα ενώ είναι παρών/ούσα.\nΟι αιτήσεις "λήγουν" μετά από 3 μήνες, αν δεν έχει ολοκληρωθεί η διαδικασία.\nΕνημερώνεται το arduino εισόδου.\nΔίνεται το iButton εισόδου.\nΗ συνδρομή ορίζεται τρι-μηνιαία και είναι 60€. Πρέπει να καταβάλλεται κάθε τρίμηνο από τις 25 του προηγούμενου μηνός μέχρι τις 5 του επόμενου.\nΜη τήρηση των οικονομικών υποχρεώσεων σημαίνει άμεση αφαίρεση απ' τα μέλη του Hackerspace.\nΕάν ένα μέλος θέλει να διαγραφεί, ή δεν τηρεί τις οικονομικές του υποχρεώσεις ή αποφασιστεί η διαγραφή του από τα 2/3 της συνέλευσης (με την προϋπόθεση πως αυτός ο αριθμός υπερβαίνει το 1/2 των διαχειριστών), τότε αφαιρείται από την λίστα των μελών και ενημερώνεται το site.\nΤην πρώτη Τρίτη κάθε μήνα συγκεντρώνονται οι διαχειριστές για να κουβεντιάσουν και να αποφασίσουν για ενέργειες που χρειάζονται. Για τον σκοπό αυτό χρησιμοποιείται ένα rolling todo list. Η συνέλευση είναι ανοιχτή σε όλους.\nΑλλαγή καταστατικού - Αποφάσεις\nΟποιαδήποτε αλλαγή στο καταστατικό πρέπει να αποφασιστεί ομόφωνα σε συνέλευση.\nΈγκυρη συνέλευση για αποφάσεις (πχ. έγκριση νέων διαχειριστών, αλλαγή του Vision ή του παρόντος κειμένου) ορίζεται αυτή που έχει παρόντες την απόλυτη πλειοψηφία των διαχειριστών. Εαν ένας διαχειριστής επιθυμεί να μην προσμετρηθεί σε καταμέτρηση απόντων για ορισμό απαρτίας μπορεί να το δηλώσει με email στη λίστα.\nΕξ ορίσμου τα εργαλεία και υλικά που υπάρχουν στον χώρο είναι κοινόχρηστα. Εάν κάποιο μέλος φέρει εργαλεία ή υλικά που δεν θέλει να δωρίσει στον χώρο, πρέπει να τα πάρει μαζί του με την αποχώρηση απο τον χώρο. Τα υλικά μένουν στον χώρο πλην ομαδικών εργασιών.\nΗ κοινή λογική είναι ο βοηθός μας σε ζητήματα κατάχρησης.\nProjects, έργα και κατασκευές\nΣτον χώρο επιτρέπεται να γίνονται μόνο εργασίες, projects, και κατασκευές που έχουν ως αποτέλεσμα παράγωγο σε ελεύθερη και ανοικτού κώδικα άδεια.


Ο Χρήστος Αλμπάνης μίλησε για τους στόχους της ΑΕΚ | sportskalampaka\nΑρχική ΣΟΥΠΕΡ ΛΙΓΚ Ο Χρήστος Αλμπάνης μίλησε για τους στόχους της ΑΕΚ\nΟ Χρήστος Αλμπάνης μίλησε για τους στόχους της ΑΕΚ\nΤους στόχους της ΑΕΚ αρχής γενομένης από το αποψινό ματς με τον Παναθηναϊκό ανέλυσε ο Καλαμπακιώτης ποδοσφαιριστής Χρήστος Αλμπάνης, μιλώντας στη ΝΟVA. Ο μεσοεπιθετικός της Ένωσης αναφέρθηκε στους στόχους της ομάδας εν όψει πλέι οφ και Κυπέλλου, ενώ αναφέρθηκε και στο πως βίωσε την καραντίνα και την επιστροφή στη δράση.\nΑναλυτικά ο Αλμπάνης είπε:\nΓια το διάστημα της καραντίνας και πώς τη βίωσε:\n«Ηταν κάτι πρωτόγνωρο. Το ζήσαμε όλοι για πρώτη φορά. Ηταν ένα περίεργο διάστημα, να είσαι σε αποχή 1,5 μήνα. Είμαστε όμως και πάλι πίσω. Οφείλουμε να προσαρμοστούμε σε αυτές τις συνθήκες και να αντεπεξέλθουμε».\nΤι μπορεί να φοβάται ένας παίκτης μετά από τόσο διάστημα αποχής;\n«Καταρχήν, θα ήθελα να πω ότι το υγειονομικό πρωτόκολλο έχει τηρηθεί άριστα και πολύ καλά απ’ τις ομάδες. Στήθηκε ένας χρόνος 3-4 εβδομάδων για να μπορέσουμε να επιστρέψουμε σε μία καλή φυσική κατάσταση. Αφού έχει ο πρωταρχικός φόβος των αθλητών, που ήταν υγειά τους, δηλαδή να μην εμφανιστούν κρούσματα, μετά είναι η σωματική ακεραιότητα και τι επιπτώσεις θα δημιουργήσει αυτή η εποχή στο σώμα του καθενός».\nΓια το πού δούλεψαν όλο αυτό το διάστημα με τον Καρέρα;\n«Σε όλα τα κομμάτια. Στη φυσική μας κατάσταση, στην τακτική – ένα στοιχείο που αρέσει στον προπονητή μας – και τώρα έχουμε μπει σε ρυθμό να προσαρμοστούμε και να προσαρμόσουμε τον αντίπαλο στα δεδομένα μας».\nΓια το πώς περιμένει την ΑΕΚ να παρουσιαστεί κόντρα στον ΠΑΟ;\n«Δεν γνωρίζω πως θα κυμανθεί το παιχνίδι, τον ρυθμό και την απόδοση των δυο ομάδων. Το επίπεδο και ο ρυθμός δεν βρίσκεται εκεί που ήταν πριν τη διακοπή. Ελπίζω απ’ τη μεριά μας να δώσουμε τον καλύτερό μας εαυτό».\n«Είναι μια ομάδα να φτιάχνει το παιχνίδι από πίσω. Έχει αξιόλογους ποδοσφαιριστές. Εμείς θέλουμε να επιβάλλουμε τον ρυθμό».\nΓια το τι σημαίνει για τους παίκτες της ΑΕΚ ένα τέτοιο ντέρμπι;\n«Όπως κάθε ντέρμπι είναι τα παιχνίδια που περιμένει κάθε ποδοσφαιριστής, που θέλει να τα κερδίζει. Στα πλέι οφ κανένα ματς δεν θα είναι εύκολο και πρέπει να καταβάλλουμε τον καλύτερό μας εαυτό».\nΣε ποιο παίκτη του ΠΑΟ εστιάζει περισσότερο;\n«Δύσκολη ερώτηση. Και ο Ζαχίντ και ο Μακέντα».\nΤι προσδοκά απ’ το παιχνίδι;\n«Να πάρουμε τη 2η θέση που οδηγεί στα προκριματικά του Τσάμπιονς Λιγκ. Από εκεί και πέρα επειδή το ποδόσφαιρο είναι πάντα απρόβλεπτο, κανείς δεν ξέρει τι άλλο μπορεί να προκύψει. Όπως και το Κύπελλο φυσικά».\nΓια την κίνηση της ΑΕΚ εναντίον του ρατσισμού;\n«Είναι πάρα πολύ όμορφο μήνυμα. Είμαστε κάτι παραπάνω από αθλητές και όταν έχεις μία απήχηση στην κοινωνία θα πρέπει κι εσύ να βοηθάς ώστε να βελτιωθεί και να ανθίσει».\nΓια την κατάσταση στον ΠΑΟ και το επικείμενο διαζύγιο με τον Δώνη;\n«Κοιτάμε το δικό μας κομμάτι».\nΠροηγούμενο άρθροΗ Super League επέστρεψε με θέαμα\nΕπόμενο άρθροΟι Βραζιλιάνοι εξυμνούν τον Θωμά Μαύρο\nΤο πρώτο ματς στην Ξάνθη η σειρά των μπαράζ με τον...


10Ιαν2018- ΕΡΤ Report – ΕΡΤflix\n10Ιαν2018- ΕΡΤ Report\nΗ εκπομπή «ΕΡΤ REPORT» με την Εμμανουέλλα Αργείτη, τη Μαρίνα Δεμερτζιάν και τη Μάχη Νικολάρα, στο πρώτο επεισόδιο της νέας χρονιάς, την Τετάρτη 10 Ιανουαρίου 2018 και ώρα 00:30 στην ΕΡΤ1, ανοίγει το φάκελο του «δημογραφικού». Μια εξίσωση με μεταβλητές την υπογεννητικότητα, τη γήρανση του πληθυσμού και τη μετανάστευση. Ο ελληνικός πληθυσμός έχει αρχίσει να μειώνεται εδώ και δεκαετίες. Γιατί όμως το συνειδητοποιήσαμε τώρα; Πόσο έχουν αλλάξει τα δεδομένα από το 2010 και μετά; Είναι πρωτίστως οικονομικό ή εθνικό πρόβλημα το δημογραφικό;\nΗ μακροζωία και ο έλεγχος των γεννήσεων είναι επιτεύγματα του σύγχρονου κόσμου. Τι γίνεται όμως όταν «χαλάει» η ισορροπία; Πόσα εκατομμύρια πληθυσμού θέλουμε να είμαστε;\nΗ εκπομπή ταξίδεψε στην Αμοργό, όπου στην Κάτω Μεριά το νηπιαγωγείο λειτουργεί με ένα μόνο παιδί. Ο δήμος έχει συνειδητοποιήσει ότι δεν έχει περιθώριο να χάσει και άλλους κατοίκους και με τις λιγοστές δυνάμεις που διαθέτει περνάει στην αντεπίθεση. Για τη μεγάλη εικόνα, ποιο είναι το σχέδιο της πολιτείας για το δημογραφικό; Τι μας λέει το παράδειγμα της Σουηδίας; Τι ρόλο παίζουν οι σύγχρονοι Έλληνες μετανάστες σ’ αυτήν την υπόθεση;\nΗ Εμμανουέλλα Αργείτη, η Μαρίνα Δεμερτζιάν και η Μάχη Νικολάρα δίνουν το λόγο στους πρωταγωνιστές του δημογραφικού -στις οικογένειες, στις μαμάδες και στους μπαμπάδες, στους επιστήμονες και στους φορείς- και με όχημα την υγεία και την παιδεία σκιαγραφούν την εικόνα του σήμερα και του αύριο.


Τελ. ενημ.:08/07/2020 12:41\nΑντίρροπες δυνάμεις στη δυναμική των ελληνικών εξαγωγών, το πρώτο τρίμηνο. Ποια προϊόντα εμφανίζουν ανοδική τάση, ποια υποχωρούν. Οι σημαντικότεροι προορισμοί. Αναλυτικός πίνακας με τα κορυφαία εξαγώγιμα προϊόντα.\nΔημοσιεύθηκε: 29 Μαΐου 2020 - 14:50\nΜάχη για να διατηρήσουν τη δυναμική που έχουν αποκτήσει στις διεθνείς αγορές δίνουν οι ελληνικές εξαγωγικές επιχειρήσεις, μέσα σε ένα αβέβαιο και εξαιρετικά αντίξοο περιβάλλον.\nΟπως επισημαίνει σε ανάλυσή του ο Πανελλήνιος Σύνδεσμος Εξαγωγέων, «η επέλαση της πανδημίας ανέτρεψε πλήρως το σκηνικό στην παγκόσμια οικονομία και αναπόφευκτα επηρέασε και τη διεθνή ζήτηση για ελληνικά προϊόντα. Παρ’ όλα αυτά, οι ελληνικές εξαγωγές στο πρώτο τρίμηνο του τρέχοντος έτους άντεξαν, αποδεικνύοντας για μια ακόμη φορά ότι αποτελούν βασικό πυλώνα ανάπτυξης της χώρας. Μάλιστα, χωρίς τα πετρελαιοειδή, οι ελληνικές εξαγωγές κατά το εξεταζόμενο διάστημα πέτυχαν να κρατήσουν το θετικό πρόσημο κόντρα σε όλες τις αντιξοότητες.\nΕιδικότερα, σύμφωνα με ανάλυση του ΠΣΕ και του Κέντρου Εξαγωγικών Ερευνών και Μελετών (ΚΕΕΜ), επί των προσωρινών στοιχείων της ΕΛ-ΣΤΑΤ, οι εξαγωγές, συμπεριλαμβανομένων των πετρελαιοειδών, μειώθηκαν κατά 25 εκατ. ευρώ ή κατά -0,3% και ανήλθαν σε 7,98 δισ. ευρώ από 8,01 δισ. Ευρώ, ενώ χωρίς τα πετρελαιοειδή αυξήθηκαν στα 5,94 δισ. ευρώ από 5,66 δισ. ευρώ, δηλαδή κατά 277,6 εκατ. ευρώ ή κατά 4,9%.\nΣτην 6η θέση, με άνοδο δύο (από την 8η) βρίσκεται η Γαλλία, ενώ στην 7η θέση αναρριχήθηκαν οι ΗΠΑ, κερδίζοντας 3 θέσεις (από τη 10η). Η Ισπανία ανέβηκε στην 8η κερδίζοντας μία θέση (από την 9η), ενώ η Ρουμανία καταλαμβάνει την 9η έναντι της 11ης που κατείχε στο πρώτο τρίμηνο του 2019. Την πρώτη δεκάδα συμπληρώνει το Ηνωμένο Βασίλειο, το οποίο κατρακύλησε από την 7η στη 10η θέση.\nΠλην της πρώτης δεκάδας των χωρών-πελατών των ελληνικών προϊόντων για το πρώτο τρίμηνο του 2020, αξίζει να σημειωθούν η άνοδος στην κατάταξη της Κίνας (11η θέση από 12η) και της Ουγγαρίας (26η θέση από 36η) καθώς και της Ιαπωνίας (24η θέση από 40ή) σε σχέση με το αντίστοιχο τρίμηνο του 2019.\nΑνοδικά κινήθηκαν οι αποστολές ελληνικών προϊόντων στις χώρες της Οικονομικής Συνεργασίας Μαύρης Θάλασσας (ΟΣΕΠ) κατά 4,8%, όταν προς τις χώρες της Ευρασιατικής Οικονομικής Ένωσης παρέμειναν στάσιμες (-0,1%). Τέλος, οι χαμηλές σε αξία εξαγωγές προς τις χώρες της MERCOSUR μειώθηκαν κατά -68,7%.\nΑντίστοιχα, ως προς τη σύνθεση των εξαγωγών κατά μεγάλες κατηγορίες προϊόντων, η στασιμότητα (-0,2%) οφείλεται στις αντίρροπες δυνάμεις που αναπτύχθηκαν. Από τη μία, η ανοδική τάση των εξαγωγών αγροτικών και βιομηχανικών προϊόντων, καθώς και των μικρών όμως σε αξία ειδών και συναλλαγών μη ταξινομημένων κατά κατηγορίες και από την άλλη η πτωτική τάση που παρουσιάζουν οι πρώτες ύλες και τα καύσιμα. Πιο συγκεκριμένα, ενισχυμένες καταγράφονται οι εξαγωγές των αγροτικών προϊόντων κατά 19,5%, των βιομηχανικών κατά 3,6% και των ειδών και συναλλαγών μη ταξινομημένων κατά κατηγορίες κατά 5,8%. Αντίθετα, οι εξαγωγές των πρώτων υλών εμφανίζουν μείωση -17,4%, όπως και οι εξαγωγές των καυσίμων κατά -14,5%.\nΜε βάση τα προσωρινά στοιχεία της ΕΛΣΤΑΤ για το πρώτο τρίμηνο του 2020 για τις εξαγωγές κατά μεγάλες κατηγορίες προϊόντων, η σταθεροποίηση των ελληνικών αποστολών προκύπτει από τη μείωση των εξαγωγών των καυσίμων και των πρώτων υλών που αντισταθμίζεται όμως από την αύξηση των εξαγωγών των αγροτικών προϊόντων, των βιομηχανικών προϊόντων και των ειδών και συναλλαγών μη ταξινομημένα κατά κατηγορίες.\nΑναλυτικότερα, όσον αφορά στα αγροτικά προϊόντα, η αύξηση (19,5%) των εξαγωγών, σε 1.636,4 εκ.€ από 1.369,8 εκ.€, οφείλεται στη σημαντική άνοδο των αποστολών όλων των υποκατηγοριών. Πιο συγκεκριμένα, καταγράφηκε αύξηση των εξαγωγών της σημαντικότερης υποκατηγορίας «τρόφιμα και ζώα ζωντανά», σε 1.267,7 εκ.€ από 1.075 εκ.€ (17,9%), Η εν λόγω υποκατηγορία αφορά στο 16,1% των συνολικών ελληνικών εξαγωγών κατά το πρώτο τρίμηνο του 2020. Σημαντική ποσοστιαία άνοδος (+58,4%) καταγράφεται στις αποστολές της υποκατηγορίας «λάδια & λίπη ζωικής ή φυτικής προέλευσης» (185,2 εκ.€ από 116,9 εκ.€) καθώς αυξημένες κατά 3,1% παρουσιάζονται και οι εξαγωγές της υποκατηγορίας «ποτά & καπνός» από 178 εκ.€ σε 183,6 εκ.€ στο πρώτο τρίμηνο του 2020.\nΟι εξαγωγές βιομηχανικών προϊόντων σημειώνουν άνοδο 3,6% με την αξία τους να ανέρχεται σε 3.726,8 εκ.€ το πρώτο τρίμηνο του 2020, από 3.598,1 εκ.€ κατά το αντίστοιχο περσινό τρίμηνο. Η άνοδος αυτή προκύπτει από την ενίσχυση των εξαγωγών στις δύο πιο σημαντικές υποκατηγορίες των βιομηχανικών προϊόντων. Συγκεκριμένα, μεγάλη αύξηση καταγράφουν οι εξαγωγές στην υποκατηγορία «χημικά προϊόντα & συναφή (μ.α.κ.)» κατά 18% (σε 1.147,6 εκ.€ από 972,8 εκ.€) και αυτές στην υποκατηγορία «βιομηχανικά είδη ταξινομημένα κατά πρώτη ύλη» κατά 2% (σε 1.263,4 εκ.€ από 1.239,1 εκ.€).\nΟι εξαγωγικές επιδόσεις των δύο πιο μικρών υποκατηγοριών των βιομηχανικών προϊόντων παρουσιάζονται μειωμένες. Πιο συγκεκριμένα τα «μηχανήματα & υλικό μεταφορών» άγγιξαν μόλις τα 697,7 εκ.€ από 713,1 εκ.€ στο πρώτο τρίμηνο του 2019 (-2,2%) και τα «διάφορα βιομηχανικά είδη» τα 618,1 εκ.€ από 673,2 εκ.€ (-8,2%).\nΩς προς τις υπόλοιπες μεγάλες κατηγορίες προϊόντων, σημαντική υποχώρηση καταγράφουν οι αποστολές των «καυσίμων» κατά -14,5% (σε 2.052,7 εκ.€ από 2.401 εκ.€), οι οποίες κατά το διάστημα Ιανουαρίου-Μαρτίου του 2020, καταλαμβάνουν μερίδιο 26,1% του συνόλου των ελληνικών εξαγωγών, από 30,4% το αντίστοιχο περσινό τρίμηνο. Οι εξαγωγές των πρώτων υλών εμφανίζουν μείωση κατά -17,4% και ανήλθαν σε 338,1 εκ.€ από 409,4 εκ.€. Τέλος, οι χαμηλές σε αξία εξαγωγές της κατηγορίας «είδη και συναλλαγές μη ταξινομημένα κατά κατηγορίες» εμφανίζουν αύξηση της τάξεως του 5,8% (σε 120,5 εκ.€ από 113,9 εκ.€).\nΌσον αφορά στις εισαγωγές, η μείωση κατά -1,9% (από 13.266,7 εκ.€ σε 13.010,9 εκ.€) κατά το πρώτο τρίμηνο του 2020, οφείλεται στην υποχώρηση των εισαγωγών όλων των υποκατηγοριών προϊόντων εκτός των αγροτικών.\nΟι εισαγωγές βιομηχανικών προϊόντων που αποτελούν και κατά το πρώτο τρίμηνο του 2020 τη σημαντικότερη κατηγορία εισαγόμενων προϊόντων (57,6% του συνόλου των ελληνικών εισαγωγών), παρέμειναν ουσιαστικά στάσιμες -0,1%, (σε 7.490,8 εκ.€ από 7.496,2 εκ.€).\nΠιο αναλυτικά στα βιομηχανικά προϊόντα, σε κυριότερη υποκατηγορία αναδεικνύονται τα «χημικά προϊόντα & συναφή (μ.α.κ.)» παρουσιάζοντας αύξηση των εισαγωγών κατά 16,5% (σε 2.410,9 εκ.€ από 2.069,2 εκ.€), ενώ καθοδικά κινούνται οι εισαγωγές για τις τρεις άλλες υποκατηγορίες. Συγκεκριμένα, τα «μηχανήματα & υλικό μεταφορών» κατέγραψαν μείωση της τάξεως του -8,7% (από 2.430,5 εκ.€ σε 2.218,5 εκ.€), τα «διάφορα βιομηχανικά είδη ταξινομημένα κατά πρώτη ύλη» -4,9% (από 1.488,3 εκ.€ σε 1.414,8 εκ.€) και τα «διάφορα βιομηχανικά είδη» -4,1% (από 1.508,1 εκ.€ σε 1.446,5 εκ.€).\nΟι εισαγωγές καυσίμων κινούνται μειούμενες κατά -7,1% και ανήλθαν μόλις σε 3.529,2 εκ.€ από 3.797,4 εκ.€. Το μερίδιό τους στο σύνολο των εισαγωγών, περιορίστηκε στο 27,1%, από 28,6% που ήταν το αντίστοιχο περσινό πρώτο τρίμηνο του 2019.\nΟι εισαγωγές αγροτικών προϊόντων, καταγράφουν άνοδο (+5,6%) και έφτασαν στα 1.641,6 εκ.€ από 1.555 εκ.€. Η ανοδική αυτή τάση οφείλεται στην ενίσχυση των εισαγωγών (+6%) της σημαντικότερης υποκατηγορίας «τρόφιμα και ζώα ζωντανά» (1.451,1 εκ.€ από 1.368,4 εκ.€), παρά το γεγονός ότι οι εισαγωγές της υποκατηγορίας «ποτά και καπνός» περιορίζονται κατά -2,1% (132,7 εκ.€ από 135,5 εκ.€). Αυξημένες είναι και οι εισαγωγές της υποκατηγορίας «λάδια & λίπη ζωικής ή φυτικής προέλευσης», σε 57,8 εκ.€ από 51,1 εκ.€ (13,2%).\nΤέλος, οι εισαγωγές πρώτων υλών μειώθηκαν κατά -7,1% και άγγιξαν μόλις τα 330,1 εκ.€ από 355,4 εκ.€. όπως και οι εισαγωγές της πολύ χαμηλής σε αξία κατηγορίας «είδη και συναλλαγές μη ταξινομημένα κατά κατηγορίες» (-69,4%) φτάνοντας τα 19,2 εκ.€ έναντι 62,8 εκ.€ το αντίστοιχο πρώτο τρίμηνο του 2019.\n*Δείτε τα στοιχεία του Πανελλήνιου Συνδέσμου Εξαγωγέων στη δεξιά στήλη "Συνοδευτικό Υλικό".\nΠΣΕ: Τα 100 κορυφαία εξαγώγιμα προϊόντα το Q1


Αίτηση συμμετοχής στο 26ο Φεστιβάλ Κιθάρας\nΓια αίτηση συμμετοχής (σε μορφή *.doc) στο 26ο Φεστιβάλ Κιθάρας πατήστε εδώ.\nΓια αίτηση συμμετοχής (σε μορφή *.pdf) στο 26ο Φεστιβάλ Κιθάρας πατήστε εδώ.\nΣυμπληρώστε με προσοχή τα στοιχεία που σας ζητάμε, για να ταξινομήσουμε και να προγραμματίσουμε με τον καλύτερο δυνατό τρόπο τις ομάδες των μαθημάτων του Φεστιβάλ. Ιδιαίτερη προσοχή στη συμπλήρωση του τρόπου παρακολούθησης του Φεστιβάλ.\nΌσοι υποβάλλετε ΔΕΛΤΙΟ ΣΥΜΜΕΤΟΧΗΣ θα πρέπει να συμπληρώσετε τα στοιχεία μέχρι και τις ΜΟΥΣΙΚΕΣ ΣΠΟΥΔΕΣ.\nΑν επιλέξετε να παρακολουθήσετε το ΕΙΔΙΚΟ ΤΜΗΜΑ ΠΡΟΚΑΤΑΡΚΤΙΚΗΣ - ΚΑΤΩΤΕΡΑΣ, συμπληρώστε ΝΑΙ δίπλα στην αντίστοιχη θέση και δεν χρειάζεται να συμπληρώσετε τίποτε άλλο.\nΑν επιλέξετε να παρακολουθήσετε ως ΑΚΡΟΑΤΗΣ, συμπληρώστε ΝΑΙ δίπλα στην αντίστοιχη θέση και δεν χρειάζεται να συμπληρώσετε τίποτε άλλο.\nΑν επιλέξετε να παρακολουθήσετε ως ΕΝΕΡΓΟ ΜΕΛΟΣ, συμπληρώστε ΝΑΙ δίπλα στην αντίστοιχη θέση, θα πρέπει απαραίτητα να συμπληρώσετε και τα έργα με τα οποία θα συμμετάσχετε. Μπορείτε να συμμετέχετε με δύο έργα, για τα οποία θα αναφέρετε τον συνθέτη και τον τίτλο του έργου.\nΑν επιλέξετε να παρακολουθήσετε το ΕΙΔΙΚΟ ΤΜΗΜΑ ΠΡΟΚΑΤΑΡΚΤΙΚΗΣ - ΚΑΤΩΤΕΡΑΣ και ταυτόχρονα να είστε και ΑΚΡΟΑΤΗΣ, θα πρέπει να συμπληρώσετε ΝΑΙ και στις δύο περιπτώσεις, χωρίς να συμπληρώσετε τίποτε άλλο.\nΑν επιλέξετε να συμμετάσχετε στο ΔΙΑΓΩΝΙΣΜΟ ΚΙΘΑΡΑΣ, θα πρέπει να σημειώσετε ΝΑΙ δίπλα στην κατηγορία που επιθυμείτε. Τα έργα με τα οποία θα διαγωνισθείτε, θα τα δηλώσετε στη Γραμματεία κατά τη διάρκεια του Φεστιβάλ και οπωσδήποτε πριν την έναρξη του διαγωνισμού.


Ολυμπιακοί Αγώνες: Έφτασε στην Ελλάδα ο χρυσός Μίλτος Τεντόγλου | The Indicator\n5 Αυγούστου 2021 • Ώρα δημοσίευσης: 7:51 πμ\nΈφτασε στην Ελλάδα τα ξημερώματα ο Μίλτος Τεντόγλου, τον οποίο υποδέχτηκαν στο αεροδρόμιο, εκτός από την οικογένειά του, η πρόεδρος του ΣΕΓΑΣ, Σοφία Σακοράφα και ο Γενικός Γραμματέας Αθλητισμού, Γιώργος Μαυρωτάς.\nΟ χρυσός Ολυμπιονίκης του Τόκιο στο μήκος, μετά την στάση στην Βιέννη, πάτησε Ελλάδα και στο αεροδρόμιο αποθεώθηκε από τους δικούς του ανθρώπους που περίμεναν πως και πως τον ήρωά τους.\nΟ Μίλτος Τεντόγλου κατέκτησε το χρυσό μετάλλιο στο μήκος των Ολυμπιακών Αγώνων του Τόκιο πηδώντας 8.41 στο τελευταίο του άλμα.\nΟλυμπιακοί Αγώνες 2020: «Θέλει ταλέντο, δουλειά, επιμονή και αφοσίωση για να πάρεις ένα μετάλλιο»\nΚατά την άφιξή του ο Τεντόγλου έδωσε και συνέντευξη Τύπου στο αεροδρόμιο όπου απάντησε σε ερωτήσεις των δημοσιογράφων.\nΗ Σοφία Σακοράφα προλόγισε τον χρυσό ολυμπιονίκη, με τον Τεντόγλου να αναφέρει αρχικά:\n«Ευχαριστώ που ήρθατε να με υποδεχτείτε. Είμαι λίγο κουρασμένος. Πάνω από 24 ώρες το ταξίδι. Ήταν λίγο περίεργα φέτος λόγω covid. Έχω πάει σε αρκετούς αγώνες και ήξερα τι πρέπει να κάνω. Διαχειρίστηκα καλά την όλη κατάσταση. Ήμουν ήρεμος».\nΣτη συνέχεια ο χρυσός Ολυμπιονίκης του μήκους αναφέρθηκε στα σχόλια που έκανε για τον Κουβανό Ετσεβαρία, για τον οποίο είπε πως άξιζε τη νίκη. «Απλά ήμουν ειλικρινής για τον Ετσεβαρία. Το πιστεύω ότι είναι καλύτερος αθλητής και ότι ήταν καλύτερος στον αγώνα. Τώρα και την δεύτερη θέση να έπαιρνα δεν θα είχα κανένα πρόβλημα» σχολίασε.\nΟ Ολυμπιονίκης απάντησε και στο γεγονός ότι κάτω από πίεση πάντα βγάζει ένα μεγάλο άλμα στους κρίσιμους αγώνες.\n«Πάνω στον αγώνα δεν το καταλαβαίνω, αλλά μάλλον λειτουργώ καλά πάνω από πίεση. Ίσως είναι θέμα οργανισμού… Πολλές φορές μου έχει συμβεί αυτό, να πάω στις τελευταίες προσπάθειες και να κερδίσω ένα μετάλλιο ή να κάνω μεγάλη επίδοση. Δεν ξέρω πως το καταφέρνω. Απλά συγκεντρώνομαι και σκέφτομαι τι πρέπει να κάνω» είπε.\nΑκόμη, ο άλτης από τα Γρεβενά υποσχέθηκε πως δεν θα ξαναβάλει τα γυαλιά ηλίου για τα οποία έγινε viral στο διαδίκτυο, αλλά και πως στο Παρίσι το 2024 θα κάνει νέα… anime παρουσίαση.\nΤέλος, μεταξύ επίδοσης και νίκης απάντησε πως θα διάλεγε την επίδοση κι ας έβγαινε δεύτερος, ενώ στο ερώτημα για το τι χρειάζεται να έχει κάποιος για να γίνει Ολυμπιονίκης, απάντησε: «Ταλέντο, σκληρή δουλειά, επιμονή, θυσίες και αφοσίωση σε αυτό που κάνεις. Και χρειάζεται αποφασιστικότητα και αυτοπεποίθηση στον αγώνα».


ΜΑΡΓΑΡΙΝΕΣ ΚΑΙ ΦΥΤΙΚΕΣ ΣΤΕΡΟΛΕΣ : ΠΟΣΟ ΕΠΙΚΙΝΔΥΝΕΣ ΕΙΝΑΙ; | ΔΙΑΤΡΟΦΙΚΕΣ ΣΥΜΒΟΥΛΕΣ\nΜΑΡΓΑΡΙΝΕΣ ΚΑΙ ΦΥΤΙΚΕΣ ΣΤΕΡΟΛΕΣ : ΠΟΣΟ ΕΠΙΚΙΝΔΥΝΕΣ ΕΙΝΑΙ;\nΠέμπτη 14/ 5/ 20\nΤρώτε μαργαρίνη; Την προτιμάτε από το βούτυρο πιστεύοντας ότι είναι πιο υγιεινό διατροφικό λίπος; Αποφεύγετε το βούτυρο πιστεύοντας ότι το κορεσμένο λίπος που περιέχει θα μπλοκάρει τις αρτηρίες σας και θα σας προκαλέσει καρδιοπάθεια;\nΑγοράζετε τα νέα προϊόντα (ποτά, γιαούρτια και μαργαρίνες) με φυτικές στερόλες, γιατί πιστεύετε ότι κάνουν καλό στην καρδιά σας, αφού μειώνουν τη χοληστερίνη; Τι θα λέγατε αν μαθαίνατε ότι η προτίμησή σας στη μαργαρίνη ή στα προϊόντα με φυτικές στερόλες θέτει σε κίνδυνο την υγεία σας; Και ότι το βούτυρο είναι μια πιο υγιεινή επιλογή από τις μαργαρίνες;\nΑσφαλώς όλα αυτά σας προκαλούν έκπληξη. Και αυτό διότι σας έχουν κάνει να πιστεύετε ότι το βούτυρο είναι ανθυγιεινό και ότι θα πρέπει να το αντικαταστήσετε με τη μαργαρίνη. Και σαν να μην έφθανε αυτό, από τα τέλη της δεκαετίας του 90 μια ποικιλία τροφών που μειώνουν τη χοληστερίνη έχουν εμφανιστεί στα σουπερμάρκετ σε όλο τον κόσμο. Αυτά τα προϊόντα είναι στη μορφή ποτών, γιαουρτιού και μαργαρίνης. Τα ενεργά συστατικά σε αυτά τα προϊόντα είναι οι φυτικές στερόλες, οι οποίες λέγεται ότι μειώνουν τη χοληστερίνη στο σώμα μπλοκάροντας την απορρόφηση χοληστερίνης στο έντερο.\nΟι εταιρείες αυτών των προϊόντων κερδίζουν εκατομμύρια χρήματα κάθε χρόνο από τις πωλήσεις τους, αφού πάρα πολλοί σπεύδουν να τα αγοράσουν, έχοντας ακούσει ότι μειώνουν τη χοληστερίνη. Και αφού μειώνουν τη χοληστερίνη, είναι καλά για την καρδιά. Και όμως η αλήθεια είναι εντελώς διαφορετική. Η μαργαρίνη είναι η χειρότερη διατροφική επιλογή που μπορείτε να κάνετε για την υγεία της καρδιά σας και για την γενικότερη υγεία σας. Τα συστατικά που περιέχει μπορούν να προκαλέσουν πλήθος ασθενειών, μεταξύ των οποίων καρδιοπάθεια και καρκίνο. Η μαργαρίνη είναι μια πλαστική τροφή χωρίς κάποια διατροφική αξία. Όσο για τις φυτικές στερόλες, τις οποίες προσθέτουν στις μαργαρίνες, σκεφτείτε καλά πριν τις καταναλώστε ξανά, αφού μελέτες έχουν δείξει ότι προκαλούν αθηροσκλήρωση.\nΟι εταιρείες που παρασκευάζουν μαργαρίνες μας λένε ότι τα προϊόντα τους είναι υγιεινά εναλλακτικά του βουτύρου. Οι μαργαρίνες παρασκευάζονται από φυτικά έλαια όπως ηλιέλαιο και ελαιοκράμβη. Αυτά τα λάδια παράγονται με μηχανική πίεση των σπόρων. Η επεξεργασία των σπόρων, για να γίνει λάδι, σημαίνει ότι το τελικό προϊόν έχει θερμανθεί σε υψηλή θερμοκρασία και έχει εκτεθεί σε διάφορα χημικά. Αυτά τα ραφιναρισμένα λάδια χάνουν μεγάλο ποσοστό των συστατικών τους κατά τη διάρκεια της επεξεργασίας. Αυτό ισχύει όχι μόνο για τα λάδια που γίνονται μαργαρίνες αλλά για όλα τα φυτικά λάδια με εξαίρεση το έξτρα παρθένο ελαιόλαδο.\nΟι κίνδυνοι των trans λιπαρών.\nΑς εξετάσουμε τους κινδύνους των trans λιπαρών οξέων. Τα trans λιπαρά οξέα προκαλούν καρδιοπάθεια, καρκίνο, προβλήματα με τα οστά, ορμονική ανισορροπία, δερματικές παθήσεις, στειρότητα, δυσκολίες στην εγκυμοσύνη και προβλήματα με τον θηλασμό, και χαμηλή απόκτηση βάρους και προβλήματα ανάπτυξης στα παιδιά. Αυτά τα λίπη, τα οποία λένε στους ανθρώπους να τα καταναλώνουν, για να μειώσουν τα επίπεδα της χοληστερίνης, αυξάνουν τη χοληστερίνη και επίσης τον κίνδυνο για καρδιοπάθεια. Για παράδειγμα η Nurses’ Health Study, μια μακρόχρονη μελέτη 80.000 γυναικών νοσοκόμων που διεξήχθη από ερευνητές στο πανεπιστήμιο του Harvard, ανέφερε ότι η κατανάλωση 30 θερμίδων trans λιπαρών κάθε μέρα αντί 30 θερμίδων από υδατάνθρακες αύξησε τον κίνδυνο για καρδιοπάθεια σε σημαντικό βαθμό. Έχουν δημοσιευθεί μερικές μεγάλες μελέτες που δείχνουν ότι η κατανάλωση trans λιπαρών οξέων θεωρείται παράγοντας κινδύνου για καρδιοπάθεια (1). Προκαλούν φλεγμονή και βλάβη στα ενδοθηλιακά κύτταρα που βρίσκονται μέσα στο τοίχωμα των αρτηριών. Ερευνητές έχουν βρει ότι τα trans λιπαρά είναι επιζήμια στην ικανότητα των αιμοφόρων αγγείων να διαστέλλονται, ένας δείκτης για κίνδυνο καρδιοπάθειας. «Αυτό σημαίνει ότι τα trans λιπαρά οξέα αυξάνουν τον κίνδυνο για καρδιοπάθεια περισσότερο από ό, τι η πρόσληψη κορεσμένων λιπών», συμπέραναν οι επιστήμονες στο πανεπιστήμιο Wageningen στην Ολλανδία. Πρότειναν ότι αν οι τηγανιτές πατάτες μαγειρεύονταν σε κορεσμένο λίπος αντί για υδρογονωμένα φυτικά έλαια, θα ήταν πιο ασφαλείς (2). Είναι ειρωνικό ότι για χρόνια οι παρασκευαστές μαργαρίνης προωθούσαν τα προϊόντα τους ως «υγιεινά για την καρδιά».\nΤα trans λιπαρά μπορούν να προκαλέσουν καρκίνο. Η βιοχημικός και διατροφολόγος Mary Enig στη διδακτορική της διατριβή το 1984 έδειξε ότι τα trans λιπαρά παρεμποδίζουν συστήματα ένζυμων στο σώμα που κάνουν τα καρκινογόνα αβλαβή και αυξάνουν τα ένζυμα που κάνουν τα καρκινογόνα πιο τοξικά. Το 2002 το Institute of Medicine του National Academy of Sciences συμπέρανε ότι δεν υπάρχει ασφαλές επίπεδο trans λιπαρών στη διατροφή.\nΤι είναι πολυακόρεστα λίπη.\nΤα πολυακόρεστα λίπη είναι βλαβερά για την υγεία σας.\nΤα πολυακόρεστα έλαια οξειδώνονται εύκολα και περιέχουν μεγάλες ποσότητες ωμέγα-6 λιπαρών οξέων και έτσι βλάπτουν την υγεία μας. Όταν πάρα πολλά πολυακόρεστα λίπη δίνονται σε πειραματόζωα, τα λευκά αιμοσφαίριά τους βλάπτονται τόσο, ώστε τα ζώα πεθαίνουν πιο εύκολα από μεταδοτικές ασθένειες και καρκίνο.\nΓιατί πρέπει να αποφεύγετε τη μαργαρίνη.\nΒούτυρο αντί για μαργαρίνη.\n– Παρέχει σημαντικές ποσότητες λιπαρών οξέων βραχείας και μεσαίας αλυσίδας, που υποστηρίζουν την ανοσοποιητική λειτουργία, ενισχύουν τον μεταβολισμό και έχουν αντιμικροβιακές ιδιότητες. Συγκεκριμένα καταπολεμούν παθογόνους μικροοργανισμούς στο εντερικό σωλήνα. Το βούτυρο παρέχει επίσης την ιδανική ισορροπία ωμέγα 3 και ωμέγα 6 λιπαρών οξέων. Το αραχιδονικό οξύ στο βούτυρο είναι σημαντικό για την εγκεφαλική λειτουργία, την υγεία του δέρματος και την ισορροπία των προσταγλανδινών.\nMensink R.P., Katan M.B., Effect of dietary trans fatty acids on high-density and low-density lipoprotein cholesterol levels in healthy subjects, N. Engl. J. Med., 323, 439-445, 1990\nCarew TE., Schwenke DC., Steinberg D., Antiatherogenic effect of probucol unrelated to its hypocholesterolemic effect, Proceedings of the National Academy of Science USA 84, 7725-7729, 1987\nLancet, 344, 1195-96, 1994\nLaw M., Plant sterol and stanol margarines and health, British Medical Journal, 320, 861-864, 2000\nDavidson M.H., et al., Safety and tolerability of esterified phytosterols administered in reduced-fat spread and salad dressing to healthy adult men and women, Journal of the American College of Nutrition, 20, 307-319, 2001\nPlat J., et al., Oxidized plant sterols in human serum and lipid infusions as measured by combined gas-liquid chromatography-mass spectrometry, J. Lipid Res., 42, 2030-2038, 2001\nPatel M.D., Thompson P.D., Phytosterols and vascular disease, Atherosclerosis, 186, 1, 12-19, May 2006\nHelske S., Miettinen T., Gylling H., Mayranpaa M., Lommi J., Turto H., Werkkala K., Kupari M., Kovanen P.T., Accumulation of cholesterol precursors and plant sterols in human aortic valves, J. Lipid Res., 49, 7, 1511-8, Jul. 2008\nClifton P.M., Noakes M., Sullivan D., Erichsen N., Ross D., Annison G., Fassoulakis A., Cehun M., Nestel P., Cholesterol-lowering effects of plant sterol esters differ in milk, yoghurt, bread and cereal, Eur. J. Clin. Nutr., 58, 3, 503-9, Mar. 2004\nRichelle M., Enslen M., Hager C., Groux M., Tavazzi I., Godin J.P., Berger A., Metairon S., Quaile S., Piguet-Welsch C., Sagalowicz L., Green H., Fay L.B., Both free and esterified plant sterols reduce cholesterol absorption and bioavailability of beta-carotene and alpha-tocopherol in normocholesterolemic humans, Am. J. Clin. Nutr., 80, 1, 171-7, Jul. 2004\nSiri-Tarino P.W., Sun Q., Hu F.B., Krauss R.M., Meta-analysis of prospective cohort studies evaluating the association of saturated fat with cardiovascular disease, Am. J. Clin. Nutr., 91, 3, 535-46, Mar. 2010\nNutrition Week, 22-3-91, 21, 12\nErasmus U., Fats that heal, fats that kill, 1993\nEnig M., Know your fats, 2000\nΠηγή : http://cholesteroltruth.blogspot.gr/2012/03/blog-post.html


ΔΥΤΙΚΟΙ ΚΟΡΙΝΘΙΑΚΟΙ ΟΡΙΖΟΝΤΕΣ Εδώ Δερβένι: 20 Νοε 2012\nΑπουσίαζε το ΠΑΣΟΚ από την παρουσίαση του βιβλίου του Ανδρέα Λοβέρδου «Για μια Νέα Ελληνική Ανόρθωση» Τα κύρια σημεία της ομιλίας\nΔύο σημαντικές πολιτικές ειδήσεις έβγαλε η παρουσίαση του βιβλίου του Ανδρέα Λοβέρδου («προς μια Νέα Πολιτική Ανόρθωση») , χθες στην Κόρινθο.\nΗ πρώτη είναι πως ο πρώην υπουργός απέκλεισε κατηγορηματικά το ενδεχόμενο να συμμετάσχει στην κυβέρνηση σε περίπτωση ανασχηματισμού και η δεύτερη πως ο ίδιος είναι έτοιμος να κινηθεί στην κατεύθυνση δημιουργίας νέου πολιτικού φορέα. «Ξεκινάω διαδικασία καθολικής ρήξης και θα προχωρήσω με οποιοδήποτε τρόπο» είπε χαρακτηριστικά, αν και δεν έκρυψε ότι δεν θα διστάσει να ενσωματωθεί σε κάποια άλλη πρωτοβουλία που θα τον εκφράζει, αν αυτή εκδηλωθεί πρώτη. Αποκάλυψε ακόμα ότι μέχρι τον Φεβρουάριο η ομάδα που έχει συστήσει και η οποία αποτελείται από νέους επιστήμονες θα έχει έτοιμο το σχέδιο δράσης και πρωτοβουλιών ανάπτυξης σε τομείς όπως ο πρωτογενής τομέας, η μεταποίηση, η τυποποίηση τροφίμων, η ναυτιλία, ο τουρισμός, η ενέργεια κ.ά.\nΣε ό,τι αφορά το ενδεχόμενο συμμετοχής του στην κυβέρνηση ζήτησε να μην χρησιμοποιούν το όνομά του και επέμεινε ότι τέτοια πιθανότητα δεν υπάρχει.\nΤι άλλο ξεχώρισε κανείς από την ομιλία Λοβέρδου; Ότι ο ίδιος πιστεύει ότι θα οδηγηθούμε σε νέο κουρεμα το 2013 που θα καταστήσει βιώσιμο το χρέος, υπό την προϋπόθεση ότι θα ξεκινήσει άμεσα η ανάπτυξη και δεν θα συνεχιστεί η ύφεση. Παραδέχτηκε με αίσθημα και αυτογνωσίας ότι δεν δόθηκε μάχη υπέρ της ανάπτυξης ούτε από την κυβέρνηση Παπανδρέου, ούτε από την κυβέρνηση Παπαδήμου ούτε από την παρούσα. Είπε ακόμα ότι αν δεν ξεφύγει η Ελλάδα από τα δεσμά της ύφεσης τότε η χώρα θα οδηγηθεί στη χρεοκοπία είτε μείνει στο ευρώ είτε φύγει από αυτό.\nΗ εκδήλωση δεν θα έλεγε κανείς πως είχε επιτυχία. Ακόμα και στην ακμή της δεν παραβρέθηκαν περισσότερα από 80-90 άτομα, αλλά αυτό ίσως να ήταν και απόρροια κακής οργάνωσης. Εντύπωση προκάλεσε πως δεν έδωσε το παρών κανένα από τα μέλη της Ν.Ε. του ΠΑΣΟΚ –ούτε καν ο γραμματέας- ενώ παραβρέθηκαν μόνο δυο υποψήφιοι βουλευτές, η Κατερίνα Φαρμάκη και ο Γιάννης Ροντζιώκος, ο αντιπεριφερειάρχης Κορινθίας Γιώργος Δέδες και ο Κορίνθιος πρόεδρος του ΟΠΑΔ Μιχάλης Κούτρας. Ήταν ακόμα ο πρόεδρος του Επιμελητηρίου Βασίλης Νανόπουλος και ο πρόεδρος της Συνεταιριστικής Τράπεζας Πελοποννήσου Γιώργος Δαλαμαρίνης.\nΕντύπωση προκάλεσε επίσης το γεγονός ότι η εκδήλωση ολοκληρώθηκε αμέσως μετά την ομιλία Λοβέρδου χωρίς να υπάρξει διάλογος με τους πολίτες που την παρακολούθησαν.\nΠληροφορίες από politis-news.blogspot.gr\nΣΥΡΙΖΑ -ΕΚΜ Πελοποννήσου : Σε παραλήρημα ο Τατούλης\nΟ ΣΥΡΙΖΑ-ΕΚΜ Πελοποννήσου -απαντώντας στον περιφερειάρχη Πελοποννήσου Πέτρο Τατούλη, για τα όσα είπε χθες στο ΠΕΣΥ, όπου κατηγόρησε επτά βουλευτές του κόμματος ότι θέτουν σε κίνδυνο το διεθνή διαγωνισμό για την διαχείριση των απορριμμάτων- κάνει λόγο για «παραλήρημα» και σημειώνει ότι «μία ερώτηση στο πλαίσιο του κοινοβουλευτικού ελέγχου ποτέ δεν θέτει σε κίνδυνο κάποιο διεθνή διαγωνισμό εκτός εάν η Αναθέτουσα Αρχή -στην προκειμένη περίπτωση είναι ο κ. Τατούλης- κάτι δεν έχει κάνει σωστά».\nΤέλος, προσθέτει πως «ο ΣΥΡΙΖΑ-ΕΚΜ και οι βουλευτές του θα ασκούν έλεγχο για την προστασία του δημοσίου χρήματος γιατί είναι χρήματα των άγρια φορολογούμενων πολιτών, και δεν θα αφήνουν χωρίς έλεγχο οποιονδήποτε διαχειρίζεται δημόσιο χρήμα και φυσικά και τον κ. Τατούλη να το χρησιμοποιεί για να χρηματοδοτεί φιλικά του Μέσα Μαζικής Ενημέρωσης».\nΔιέγραψαν μέλος της Χρυσής Αυγής γιατί παντρεύτηκε Τουρκάλα!\nΟ γάμος του Καστελοριζιού Τσίκου Μαγιάφη με Τουρκάλα από το γειτονικό Κας θα αποτελούσε πριν από ένα περίπου χρόνο το γεγονός της χρονιάς τόσο από ελληνικής όσο και από τουρκικής πλευράς. Ως ο πρώτος γάμος στην ιστορία του νησιού ανάμεσα σε Έλληνα και Τουρκάλα, το ζευγάρι συγκέντρωσε, όπως ήταν φυσικό, όλα τα βλέμματα πάνω του.\nΠάτρα: Υπό πλήρη έλεγχο τέθηκε η φωτιά στο ΚΡΗΤΗ II - Πάνω απο 20 οχήματα καταστράφηκαν - Ολοσχερώς κάηκαν 3 νταλίκες\nΥπό πλήρη έλεγχο τέθηκε η φωτιά που ξέσπασε στο πλοίο ΚΡΗΤΗ ΙΙ.\nΣύμφωνα με τις έως τώρα πληροφορίες, περίπου 8-9 νταλίκες έχουν υποστεί τεράστιες ζημιές από τις φλόγες\nΑυτή τη στιγμή απομακρύνονται από το το γκαράζ του ΚΡΗΤΗ ΙΙ δύο νταλίκες που καταστράφηκαν ολοσχερώς απο την πυρκαγιά, ενώ συνολικά καταστράφηκαν περισσότερα από 20 οχήματα.\nΣτο σημείο όπου έχει δέσει το Κρήτη ΙΙ παραμένουν σε επιφυλακή το πυροσβεστικό πλοιάριο «Πετράκης» καθώς και επίγειες δυνάμεις κατάσβεσης.\nΝωρίτερα οι Πυροσβέστες, με πραγματικό κίνδυνο της ζωής τους είχαν καταφέρει να βγάλουν μέσα από το πλοίο δεκάδες φορτηγά. Έμπαιναν στο εσωτερικό του πλοίου με ειδικές συσκευές, διέκριναν, μέσα από τους καπνούς τις πινακίδες των φορτηγών, στη συνέχεια ζητούσαν τα κλειδιά από τους ιδιοκτήτες και ξαναέμπαιναν μέσα για να τις απομακρύνουν.Από τις πολύ μεγάλες θερμοκρασίες που αναπτύχθηκαν στο εσωτερικό του πλοίου, οι νταλίκες έχουν μετατραπεί σε άμορφες μάζες\n“Καμπάνες” από το ΕΣΡ για τις υπερχρεώσεις\nΠρόστιμα συνολικού ύψους 700.000 ευρώ επέβαλε το Εθνικό Συμβούλιο Ραδιοτηλεόρασης στους τηλεοπτικούς σταθμούς AΝΤ1 και Μακεδονία TV, για την προβολή των τηλεπαιχνιδιών Τηλεκύβος και Call for cash. Συγκεκριμένα δύο πρόστιμα 100.000 και 200.000 ευρώ επιβλήθηκαν στον ΑΝΤ1, ενώ τρία (100.000, 150.000 και 150.000 ευρώ) στο TV Μακεδονία. Σύμφωνα με το σκεπτικό του ΕΣΡ, τα εν λόγω τηλεπαιχνίδια δεν είναι αδειοδοτημένα από την αρμόδια αρχή ελέγχου τυχερών παιγνίων και ως τούτου δεν μπορούν να προβάλλονται από την τηλεόραση.\nΣόιμπλε: Δεν υπάρχει καμία διαμάχη με το ΔΝΤ για το ελληνικό ζήτημα\nΟ Βόλφγκανγκ Σόιμπλε ξεκαθάρισε μιλώντας στους δημοσιογράφους λίγο πριν από την έναρξη του Eurogroup ότι δεν υπάρχει καμία διαμάχη με το ΔΝΤ, ενώ δεν έκρυψε την αισιοδοξία του για την εξεύρεση λύσης.\n«Δεν υπάρχει κάποια διαμάχη με το ΔΝΤ, το οποίο έχει τους δικούς του όρους για το τι είναι βιώσιμο και τι όχι. Επειδή το ΔΝΤ είναι ένας διεθνώς αναγνωρισμένος και αξιόπιστος οργανισμός, εμείς οι Ευρωπαίοι ζητήσαμε από το ΔΝΤ να συμμετάσχει», επισήμανε χαρακτηριστικά.\nΠάντως ο Γερμανός υπουργός Οικονομικών ήταν… αινιγματικός στη συνέχεια λέγοντας ότι: «Δεν έχουμε φτάσει εκεί που θέλουμε, δεν έχουμε τα αναμενόμενα αποτελέσματα», ενώ στη συνέχεια δεν έκρυψε την αισιοδοξία του, χωρίς όμως να δώσει υποσχέσεις: «Είμαι αισιόδοξος αλλά δεν μπορώ να υποσχεθώ ότι θα έχουμε λύση».\nΞΥΛΟΚΑΣΤΡΟ: Θα απαντήσει κανείς στις σοβαρές καταγγελίες του Δ.Σκούρα για τις δημοπρασίες;\nΘα απαντήσει η δημοτική αρχή του δήμου Ξυλοκάστρου- Ευρωστίνης στη σοβαρή καταγγελία που έκανε στην korinthiannews.gr και στον Φ. Νικολακόπουλο, ο αρχηγός της αντιπολίτευσης κ. Σκούρας όταν μιλούσε για στημένες δημοπρασίες έργων στο δήμο;\nΓια υπενθύμιση δείτε ξανά τι αναφέραμε χθες\nΠερισσότερα στο http://korinthiannews.gr/?p=84062\nΤι φέρνει το Eurogroup\nEurogroup, τη στιγμή που ΕΕ και ΔΝΤ φαίνεται να «τα βρίσκουν» αναφορικά με τη βιωσιμότητα του ελληνικού χρέους. Για να γίνει όμως βιώσιμο, όπως έγινε γνωστό, η Γερμανία προωθεί τώρα την επαναγορά ελληνικού χρέους ονομαστικής αξίας 30 δισ. ευρώ από τη δευτερογενή αγορά, έναντι 7,5 δισ. ευρώ. Για τις επαναγορές αυτές η Ελλάδα θα διαθέσει χρήματα από τη δόση των 44 δισ. ευρώ και μέρος από τα κέρδη που θα επιστρέψει η ΕΚΤ από τις επενδύσεις της στα ελληνικά ομόλογα. Την εκτίμηση ότι το Eurogroup δεν θα δοθεί βιώσιμη απάντηση στο πρόβλημα του ελληνικού χρέους, εκφράζει ο ΣΥΡΙΖΑ. Όπως ανέφεραν, μιλώντας στο Reuters, Ευρωπαίοι αξιωματούχοι, οι υπουργοί Οικονομικών της ευρωζώνης, αναμένεται να εγκρίνουν σήμερα την εκταμίευση της δόσης προς την Ελλάδα, ωστόσο η καταβολή θα γίνει στις 5 Δεκεμβρίου, υπό την προϋπόθεση πως η Ελλάδα θα έχει εκπληρώσει όλα τα προαπαιτούμε να, ενώ...\nΔημοσκόπηση GPO: 2,2% μπροστά από τη ΝΔ ο ΣΥΡΙΖΑ - «όχι» τώρα εκλογές\nΕπιβεβαιώνεται από άλλη μια δημοσκόπηση το προβάδισμα που έχει ο ΣΥΡΙΖΑ έναντι της Νέας Δημοκρατίας στην πρόθεση ψήφου. Συγκεκριμένα, σύμφωνα με την έρευνα διεξήχθη το διάστημα από την Πέμπτη 15 Νοεμβρίου ως το Σάββατο 17 Νοεμβρίου σε πανελλαδικό δείγμα 1.200 ατόμων από την εταιρεία GPO για λογαριασμό του τηλεοπτικού σταθμού Mega, ο ΣΥΡΙΖΑ προηγείται με 2,2 ποσοστιαίες μονάδες της ΝΔ. Καταλληλότερος για πρωθυπουργός θεωρείται και πάλι ο Σαμαράς. Όχι σε πρόωρες εκλογές λένε οι ερωτηθέντες, που θεωρούν επίσης ότι ο ΣΥΡΙΖΑ δεν είναι ακόμη έτοιμος για να κυβερνήσει. Τα ποσοστά των κομμάτων...\nΤην "ημέρα" των παιδιών γιορτάζει η Google\nΤο παιδικό Doodle της Google\nΤο Αίγιο μέσα από το φακό του Θεόδωρου Αγγελόπουλου!\nΜια αφιερωματική παράσταση, που διοργανώνει το ΔΗΜΟΤΙΚΟ ΛΙΜΕΝΙΚΟ ΤΑΜΕΙΟ ΑΙΓΙΑΛΕΙΑΣ στις 26 Νοεμβρίου 2012, υπό την αιγίδα του Δήμου Αιγιαλείας, επιμελημένη από το Μουσικό Εργαστήρι Αιγίου και με την τιμητική συμμετοχή της σπουδαίας ηθοποιού Εύας Κοταμανίδου και της εξαιρετικής ερμηνεύτριας Έλλης Πασπαλά.\nΣτην παράσταση μαρτυρίες, εικόνες, μουσική και κινηματογραφικά αποσπάσματα από το «Θίασο» και το «Μελισσοκόμο», αναδεικνύουν φανερές αλλά και άγνωστες πτυχές της σχέσης του Θόδωρου Αγγελόπουλου με το Αίγιο και τους ανθρώπους του, προβάλλοντας παράλληλα την προσφορά του μεγάλου σκηνοθέτη στον ελληνικό και παγκόσμιο κινηματογράφο.\nΑρκετοί Αιγιώτες θα καταθέσουν τη μαρτυρία τους από την εποχή των γυρισμάτων του «Θίασου» και του «Μελισσοκόμου» ενώ τη δική τους μαρτυρία για τον ίδιο τον σκηνοθέτη θα καταθέσουν η σπουδαία ηθοποιός Εύα Κοταμανίδου, πρωταγωνίστρια στο «Θίασο» αλλά και σε άλλες ταινίες του Θ. Αγγελόπουλου.\nΣτο αφιέρωμα θα προβληθούν κινηματογραφικά αποσπάσματα από τις δυο ταινίες που αφορούν στο Αίγιο ενώ θα γίνει αναφορά στις άλλες του ταινίες μέσα από μουσικά θέματα. Στο ρόλο του αφηγητή θα είναι ο Χρήστος Μπαϊρακτάρης ενώ το μουσικό σύνολο «Ηδύφωνο» που θα αποδώσει ορχηστρική μουσική της Ελένης Καραΐνδρου, του Λουκιανού Κηλαηδόνη, αλλά και του Σάκη Παπαδημητρίου αποτελούν οι Ασπα Παπαδημητρίου: προσαρμογή παρτιτούρας –πιάνο, Νίνο Κιτάνι: κλαρινέτο, Μανόλης Κόττορος: βιολί, Νικολάι Κομισάροβ: τσέλο, Έλενα Παπαδημητρίου:τσέλο, Ηλίας Κρομμύδας: ακορντεόν, Θανάσης Σοφράς: κοντραμπάσο και Σάκης Παπαδημητρίου: κιθάρα. Την επιμέλεια της παράστασης έχει η Μαρία Παναγιωτακοπούλου.\nΠάτρα: Παραμένουν εγκλωβισμένα φορτηγά στο πλοίο που μπήκε φλεγόμενο στο λιμάνι\nΣε πλήρη εξέλιξη βρίσκεται η επιχείρηση της Πυροσβεστικής Υπηρεσίας, τόσο για να σβήσει η πυρκαγιά στο πλοίο "Κρήτη ΙΙ" που βρίσκεται στο νέο λιμάνι της Πάτρας, όσο και για να απομακρυνθούν τα 9 φορτηγά που βρίσκονται ακόμα μέσα στο πλοίο.\nΤα φορτηγά αυτά, σύμφωνα με πληροφορίες, έχουν πάθει σοβαρές ζημιές και είναι δύσκολη η επιχείρηση απομάκρυνσής τους.\nΟι πυροσβέστες βρίσκονται αντιμέτωποι με δύσκολες συνθήκες, τόσο λόγω των καπνών που υπάρχουν μέσα στο πλοίο, όσο και των υψηλών θερμοκρασιών που επικρατούν.\nΉδη με την βοήθεια των πυροσβεστών έχουν απομακρυνθεί από το πλοίο 18 φορτηγά, τα όποια έχουν πάθει ζημιές.\nΤο πλοίο μετέφερε συνολικά 92 φορτηγά και 18 ΙΧ επιβατικά αυτοκίνητα.\nΌσον αφορά τα αίτια που προκάλεσαν την φωτιά, οι έρευνες θα ξεκινήσουν αμέσως μόλις σβήσει,\nενώ τα 18 φορτηγά που έχουν πάθει ζημιές, παραμένουν σε χερσαία ζώνη του λιμανιού, όπου θα ξεκινήσει η καταγραφή των ζημιών σε οχήματα και εμπορεύματα.\nΗ ΑΝΕΚ , πλοικτήτριας εταιρείας του Κρήτη ΙΙ με ανακοίνωση της ενημερώνει το επιβατικό κοινό ότι "η πυρκαγιά που εκδηλώθηκε στο γκαράζ του πλοίου ΚΡΗΤΗ ΙΙ έχει ελεγχθεί πλήρως, από το πλήρωμα. Μετά την ασφαλή πρόσδεση του πλοίου στο λιμάνι της Πάτρας, οι επιβάτες και το πλήρωμα έχουν αποβιβασθεί ασφαλώς. Οι επιβάτες για το δρομολόγιο που δεν εκτελέσθηκε έχουν ενημερωθεί και η εταιρεία έχει μεριμνήσει για την μεταφορά τους. Τα επόμενα δρομολόγια ΠΑΤΡΑ – ΒΕΝΕΤΙΑ – ΠΑΤΡΑ θα εκτελεστούν κανονικά".\nΤο πλοίο τυλίχθηκε στις φλόγες 3,5 ναυτικά μίλια έξω απ' το λιμάνι της Αχαϊκής πρωτεύουσας, προερχόμενο από τη Βενετία. Αμέσως τα μέλη του πληρώματος ενημέρωσαν τους επιβάτες και το πλοίο μπήκε στο λιμάνι όπου ανέμεναν ισχυρές δυνάμεις της Πυροσβεστικής αλλά και ασθενοφόρα.\nΕίναι ένα από τα ερωτήματα που ακόμα προσπαθούν να απαντήσουν οι αξιωματικοί της αστυνομίας. Πως δηλαδή "βγήκαν" από το υπουργείο Οικονομικών τα στοιχεία 9 εκατομμυρίων Ελλήνων στα οποία είχαν πρόσβαση ΜΟΝΟ υπάλληλοι του υπουργείου Οικονομικών.\nΚαταχειροκροτήθηκε η θεατρική ομάδα Α.με.Α. «ΘΕ.ΑΜ.Α» με το έργο «ΑΥΡΙΟ» στο θέατρο «Άγγελος Σικελιανός». Γιά φιλανρωπικό σκοπό τα έσοδα της παράστασης\nΜία εξαιρετική θεατρική παράσταση παρακολουθήσαμε το Σάββατο 17 Νοεμβρίου στο θέατρο «Άγγελος Σικελιανός» στο Ξυλόκαστρο.\nΗ θεατρική ομάδα Α.με.Α. «ΘΕ.ΑΜ.Α» καταχειροκροτήθηκε παρουσιάζοντας το έργο «ΑΥΡΙΟ».\nΣυγχαρητήρια στην ομάδα Αλληλεγγύης Ξυλοκάστρου, στον «Κυλλήνιο Άδωνι», στο Δήμο Ξυλοκάστρου – Ευρωστίνης και στην Περιφερειακή Ενότητα Κορινθίας που οραματίζονται ένα καλύτερο αύριο, που φυτεύουν το σπόρο της Αλληλεγγύης.\nΔωρεάν διανομή σε απόρους της χώρας από τον Δήμο Ξυλοκάστρου - Ευρωστίνης σε Δερβένι και Ξυλόκαστρο\nΣτα πλαίσια της προσπάθειας στήριξης των συνδημοτών μας, ο Δήμος Ξυλοκάστρου – Ευρωστίνης και η ΔΗ.Κ.Ε.Ξ.Ε., εντάχθηκαν στο πρόγραμμα του Υπουργείου Αγροτικής Ανάπτυξης & Τροφίμων που αφορά τη διανομή τροφίμων σε απόρους (άτομα και οικογένειες), ορεινών και μειονεκτικών περιοχών.\nΕγκρίθηκαν 91 δικαιούχοι. Σε πρώτη φάση παραλήφθηκαν 106,5 κιλά γραβιέρα και αρχίζει η διανομή της στους δικαιούχους. Θα ακολουθήσει η διανομή και άλλων τροφίμων.\nΤετάρτη 21 Νοεμβρίου έως και την Παρασκευή 23 Νοεμβρίου\nαπό τις 10:00 π.μ. έως τις 13:00 μ.μ. στα παρακάτω σημεία:\nΓεννήθηκε στην Καβάλα το 1930, από γονείς καπνεργάτες. Τα πρώτα χρόνια της ζωής του τα έζησε στα Ποταμούδια, μια γειτονιά γεμάτη πρόσφυγες, καπνεργάτες από τη Θάσο.Εκείνη την περίοδο, η οικογένειά του έφυγε για τη Θεσσαλονίκη. Εκεί, ο Χρόνης Μίσσιος δούλεψε σαν μικροπωλητής, με κασελάκι, στο λιμάνι και αναγκάστηκε να εγκαταλείψει το σχολείο στη δεύτερη τάξη του δημοτικού.\nΈκτοτε, μέχρι και τον Αύγουστο του 1973 (με ένα... διάλειμμα από το 1962 έως το 1967), όταν δόθηκε η αμνηστία του Παπαδόπουλου, περνάει το μεγαλύτερο μέρος της ζωής του σε φυλακές και εξορίες, ως πολιτικός κρατούμενος. Τον έστειλαν στο Μακρονήσι, στον Άι- Στράτη, στις φυλακές Αβέρωφ, στην Κέρκυρα, στον ΚορυδαλλόΕκεί μαθαίνει ανάγνωση και γραφή. «Ο Μανώλης Αναγνωστάκης μου έμαθε γράμματα στη φυλακή, ήμασταν θανατοποινίτες στο Γεντί Κουλέ» είχε πει πριν από σχεδόν δυο χρόνια σε συνέντευξή του στο Βήμα.\nΠέθανε ο ιδρυτής των εκδόσεων Κασταλία, Χαρίλαος Μιχιώτης\nΤην τελευταία του πνοή σε ηλικία 98 χρόνων ο συγγραφέας και ιδρυτής των εκδόσεων Κασταλία.\nΗταν συγγραφέας πολλών βιβλίων, μέλος της Εταιρείας Ελλήνων Λογοτεχνών, βραβευθείς με το Γρυπάρειο Έπαθλο Ποίησης (1976). Ίδρυσε τον εκδοτικό οίκο "Κασταλία" και χρημάτισε Γεν. Γραμματέας της Πανελλήνιας Οργάνωσης Εκδοτών Βιβλιοπωλών.\nΠήρε μέρος στον πόλεμο 1940-41 και στην Εθνική Αντίσταση ως στέλεχος του ΕΑΜ-ΕΛΑΣ (καπετάνιος συντάγματος). Υπέστη διωγμούς και δεινοπάθησε σε πολυετή εγκλεισμό σε στρατόπεδα εξορίστων.\nΣτη μεταπολίτευση ήταν υποψήφιος δήμαρχος Ηλιούπολης με την Αριστερά. Η κηδεία του θα γίνει την Τετάρτη στις 13:00 στην Αγ. Θεοτόκο της Ηλιούπολης.\nΟ επιχειρηματίας κατηγορείται για μη καταβολή χρεών προς το Δημόσιο κατ’ εξακολούθηση που ανέρχεται σε 7.863.602,72 ευρώ, καθώς και για μη καταβολή Ασφαλιστικών Εισφορών στο Ι.Κ.Α. που υπερβαίνει τις 150.000 ευρώ\nΤότε που η “17 Νοέμβρη” προσπάθησε να σκοτώσει τον Βαρδή\nΕκείνο το πρωί λοιπόν, μια ρουκέτα που εκτοξεύτηκε στη Νέα Ερυθραία κατά του αυτοκινήτου που μετέφερε τον επιχειρηματία και ιδιοκτήτη του Παναθηναϊκού Βαρδή Βαρδινογιάννη, δεν πέτυχε τον στόχο της, λόγω της γερής θωράκισης του οχήματος. Ήταν μάλλον η πιο ακραία απόπειρα της “17 Νοέμβρη” να παρέμβει στα δημόσια πράγματα του τόπου, μετά τη δολοφονία του Παύλου Μπακογιάννη που είχε προηγηθεί τον Σεπτέμβριο του 1989. Αλλά και παλαιότερα, εκείνες των Νίκου Μομφεράτου και Τζώρτζη Αθανασιάδη.\n“Ούτε πολιτικό πρόσωπο είμαι, ούτε με την πολιτική ασχολήθηκα, ούτε σε κανένα σκάνδαλο είμαι αναμεμειγμένος”, είχε υποστηρίξει ο Βαρδής Βαρδινογιάννης στη δίκη της “17 Νοέμβρη” στον Κορυδαλλό, επιχειρώντας και ο ίδιος να καταλάβει γιατί η οργάνωση τον είχε επιλέξει ως στόχο.\nΜια οργάνωση που προκάλεσε διαρκή αποσταθεροποίηση στον δημόσιο βίο, αφαιρώντας χωρίς αιδώ και τύψεις αθώες ζωές. Ήταν ωστόσο μια εποχή στην οποία μπορούσε κανείς να βρει πρόθυμους… χειροκροτητές των άκρων. Όπως συμβαίνει και σήμερα, έστω και σε άλλη μορφή και περιεχόμενο. ΜΑΝΟΣ ΟΙΚΟΝΟΜΙΔΗΣ/ysterografa.gr\nΣύμφωνα με κύκλους των Βρυξελλών, η Ελλάδα, στα πλαίσια της εκ Γερμανίας προωθούμενης λύσης, θα αγοράσει το μισό του χρέους της που βρίσκεται στα χέρια των ιδιωτών πιστωτών. Όπως μετέδωσε το πρακτορείο Reuters, οι ιδιώτες αυτοί πιστωτές θα λάβουν ως αντίτιμο το 25% της ονομαστικής αξίας των ομολόγων που βρίσκονται εις χείρας τους.\nΗ πρόταση αυτή υποβλήθηκε κατά την διάρκεια των προπαρασκευαστικών της αυριανής Συνόδου συζητήσεων. Με την οικειοθελή επαναγορά ομολόγων, το ύψος του ελληνικού χρέους αναμένεται να μειωθεί κατά έντεκα ποσοστιαίες μονάδες.\nΟι ιδιώτες πιστωτές διατηρούν αυτή την στιγμή χρέος αξίας 60 δισ. ευρώ περίπου. Οι υπόλοιποι πιστωτές είναι τα κράτη της ευρωζώνης, το ΔΝΤ και η ΕΚΤ. Σύμφωνα με τη γερμανική πρόταση, η επαναγορά ομολόγων θα κοστίσει περίπου 7,5 δισ. ευρώ και το μισό εξ αυτών θα καταβάλλει η ελληνική κυβέρνηση. Το άλλο μισό θα αποπληρωθεί μέσω των κερδών που έχει καταγράψει η ΕΚΤ από την αγοραπωλησία ελληνικών ομολόγων.\nΟ περιφερειάρχης Πελοποννήσου στην εισήγηση του κατήγγειλε την αντισυνταγματική μεθοδολογία της κυβέρνησης που καταλύει την εξουσία που ανατέθηκε από τους πολίτες στην αιρετή Περιφερειακή αλλά και στην Δημοτική Αυτοδιοίκηση\nΠέραν αυτών, η εκτελεστική επιτροπή της αποφάσισε ακόμα:\nΓια τους δημοσιογράφους των τοπικών ΜΜΕ θα δοθεί συνέντευξη Τύπου στον ίδιο χώρο στις 6:00 μμ\nΜετά την έντονη αντίδραση της ελληνικής κυβέρνησης, η τρόικα, και πιο συγκεκριμένα το Διεθνές Νομισματικό Ταμείο το οποίο και είχε την… έμπνευση της συγκεκριμένης προσθήκης στο mail που στάλθηκε στην Αθήνα, απέσυσε την αξίωση για πρόσθετες 22.000 απολύσεις στο δημόσιο.\nΕίχε προηγηθεί η κάθετη αντίδραση από την πλευρά της ελληνικής κυβέρνησης, όπως εκφράστηκε και με τις δηλώσεις του Φώτη Κουβέλη, μετά τη συνάντηση που είχε με τον Αντώνη Σαμαρά στο γραφείο του Πρωθυπουργού στο Μέγαρο Μαξίμου.\nΝωρίτερα, είχε προκληθεί μεγάλη αναστάτωση καθώς μερικές μόλις ώρες πριν από την αυριανή κρίσιμη συνεδρίαση του Eurogroup, όπου αναμένεται να ληφθούν αποφάσεις για το χρονοδιάγραμμα της εκταμίευσης της δόσης, η Τρόικα έβαζε νέα βόμβα στα θεμέλια των διαπραγματεύσεων με την απαίτηση για 22.000 απολύσεις!\nΣτο υπουργείο Οικονομικών έφθασε το απόγευμα ένα ηλεκτρονικό μήνυμα, με το οποίο η Τρόικα ενημέρωνε ότι ζητεί να αντικατασταθεί το σχέδιο για μετάβαση 25.000 Δημοσίων Υπαλλήλων το 2013 σε καθεστώς διαθεσιμότητας, με 22.000 απολύσεις.\nΗ απάντηση της ελληνικής πλευράς ήταν άμεση, ότι δεν συζητά κάτι τέτοιο, ωστόσο, η κίνηση των δανειστών, κυριολεκτικά την τελευταία στιγμή, δείχνει τις προθέσεις τους και όσοι γνωρίζουν τον τρόπο που κινούνται εκτιμούν ότι αργά ή γρήγορα θα επανέλθουν με το συγκεκριμένο αίτημα.\nΥπενθυμίζεται ότι το Μεσοπρόθεσμο προέβλεπε την ένταξη 25.000 υπαλλήλων σε διαθεσιμότητα μέσα στο 2013, με τους μισούς από αυτούς να εντάσσονται μέσα στο πρώτο εξάμηνο. Μάλιστα, υπήρχε και πρόβλεψη για 6250 αποχωρήσεις ανά τρίμηνο.\nΟι υπάλληλοι που θα εντάσσονταν στο καθεστώς θα λάμβαναν για ένα χρόνο το 75% του μισθού τους και στη συνέχεια εάν δεν μπορούσαν να μεταταγούν, θα αποχωρούσαν.\nΠάντως, στο αρχικό σχέδιο του Μνημονίου, η Τρόικα έκανε λόγο για απολύσεις (dismisals) λέξη η οποία στο αγγλικό κείμενο διαγραφόταν και αντικαθίστατο από τη λέξη αποχωρήσεις (exits).\nΗ διάταξη δεν μπήκε στο τελικό κείμενο του Μεσοπρόθεσμου, ωστόσο, φαίνεται πως οι δανειστές επιχείρησαν την τελευταία στιγμή να την επαναφέρουν στο κείμενου του Μνημονίου (MOU), που δεν έχει ακόμη συνταχθεί


Επικίνδυνα παιγνίδια - Vigla\nΤο πληρεξούσιο που εκχώρησαν οι έξι βουλευτές στην κυβέρνηση για ότι φέρει προς ψήφιση στη Βουλή από τούδε και στο εξής προκειμένου να μην αμφισβητείται η πλειοψηφία της σε κάθε νομοσχέδιο ξεπερνά κάθε φαντασία.\nΚαι βεβαίως υπερβαίνει τη συνταγματική τάξη, όπως και τα κοινοβουλευτικά ήθη.\nΤο χειρότερο ωστόσο είναι ότι δύο εκ των βουλευτών διατηρούν διπλή πολιτική ταυτότητα και αυτή του μέλους του κόμματος στο οποίο συνεχίζουν να ανήκουν και εκείνη του κυβερνητικού συμπαραστάτη.\nΌλα μαζί, τόσο τα χθεσινά, όσο και εκείνα προηγήθηκαν το τελευταίο διάστημα με την ψήφο εμπιστοσύνης και την υπερψήφιση της συμφωνίας των Πρεσπών, φανερώνουν την προβληματικότητα της περιόδου και την κατάσταση διαρκούς ευτελισμού των θεσμών στην οποία έχει περιέλθει η Δημοκρατία μας.\nΠηγάζει όλο αυτό αλήθεια από μια ψευδή εντύπωση και αντίληψη που πάντα είχε το συγκεκριμένο τμήμα της Αριστεράς.\nΠίστευαν όλοι αυτοί που σήμερα μηχανεύονται τα απίθανα για την παράταση της ανάπηρης κυβερνητικής τους πλειοψηφίας πως στη Δημοκρατία όλα μπορούν γίνουν και όλα βεβαίως να δικαιολογηθούν.\nΕίχαν δε εδραία την πεποίθηση ότι το ίδιο έκαναν όλοι και πως οι νόμοι, το Σύνταγμα και οι κανόνες είναι προϊόν συγκυριακών κάθε φορά πλειοψηφιών και πως δεν υπάρχουν σταθερές, παρά μπορούν να μεταβάλλονται κατά τις ανάγκες και τους στόχους του καθενός.\nΤην ίδια άποψη είχαν και έχουν για τη Δικαιοσύνη και την απονομή της, για τη δημόσια τάξη και ασφάλεια και βεβαίως για τα μέσα ενημέρωσης , τα οποία θεωρούσαν ελέγξιμα και γι’ αυτό τα διεκδίκησαν με τόσο βάναυσο και απαιτητικό τρόπο. Δεν πίστευαν, ούτε πιστεύουν στην αυτονομία των θεσμών, ούτε στη διάκριση των εξουσιών και στην ανεξαρτησία του Τύπου.\nΓι’ αυτό και επέλεξαν την εργαλειοποίηση των πάντων. Το ίδιο επιχειρούν τώρα και στο Κοινοβούλιο, μετατρέποντας τον οίκο της Δημοκρατίας σε οίκο εμπορίου.\nΤο δυστύχημα είναι ότι μπροστά στα αδιέξοδά τους βυθίζονται ολοένα και περισσότερο σε βούρκο αποθεσμοποίησης των πάντων. Πληγώνουν τη Δημοκρατία και τους θεσμούς της, στρώνοντας στο δρόμο σε εκείνους που χωρίς προσχήματα θα θελήσουν να την καταλύσουν.\nΑν γυρίσουν εκεί έξω θα ακούσουν πάμπολλες περιθωριακές και αντιθεσμικές φωνές που πρεσβεύουν τα ανάλογα και δεν διστάζουν να προπαγανδίζουν πως το δίκαιο είναι θέμα συσχετισμών και τίποτε άλλο.\nΠαίζεται επικίνδυνο παιγνίδι σε βάρος της Δημοκρατίας στη χώρα μας αυτό τον καιρό.\nΚαι οφείλουν όλοι, με πρώτο τον πρωθυπουργό, να αναλογιστούν πόσο πληγώνουν τη Δημοκρατία για λίγες μόνο μέρες ατελούς διακυβέρνησης.\nPrevious article Χρέη (IV)\nNext article Νομίζει ότι είναι «αδιάβροχος»…


Στο καινοτόμο ηλεκτρονικό «εργαλείο» myKEPlive εντάχθηκε ο Δήμος Νάουσας - Εφημερίδα ΛΑΟΣ Βέροια Ημαθίας\n25 Νοε 2020 17:00\nΈνα ακόμα ηλεκτρονικό «εργαλείο» εξυπηρέτησης αποκτούν οι πολίτες του Δήμου Η.Π. Νάουσας, με την ένταξή του στο δίκτυο του myKEPlive.\nΜέσα από το myKEPlive οι πολίτες μπορούν να συνομιλούν μέσω βιντεοκλήσης με υπαλλήλους ΚΕΠ ανά την Ελλάδα, διεκπεραιώνοντας με τον τρόπο αυτό τις υποθέσεις τους από την άνεση και την ασφάλεια του σπιτιού ή του γραφείου τους.\nΕπισημαίνεται ότι κατά το προηγούμενο διάστημα οι υπάλληλοι του ΚΕΠ του Δήμου Νάουσας πραγματοποίησαν σχετική ενημέρωση και τις απαιτούμενες πιλοτικές δοκιμές, ώστε να είναι προετοιμασμένοι για τη νέα καινοτόμα διαδικασία.\nΟι πολίτες μπορούν να μπουν στην εφαρμογή myKEPlive είτε από το gov.gr, είτε από το gsis.gr, ενώ οι κατηγορίες των εξυπηρετούμενων υποθέσεων είναι οι εξής:\n4) Εξυπηρέτηση από τον Δήμο.\nΠερισσότερες πληροφορίες δημοσιεύονται στην ιστοσελίδα του Δήμου Νάουσας


Ο Φάουτσι αποκαλύπτει τι θα έκανε αν επανεκλεγεί ο Τραμπ - Ξυπνήστε ρε\nΟ σύμβουλος του Λευκού Οίκου COVID-19 Άντονι Φάουτσι αποκάλυψε τι θα έκανε αν ο πρώην πρόεδρος Ντόναλντ Τραμπ κερδίσει την προεδρία το 2024.\nΜιλώντας στο CNN την Κυριακή, όταν ρωτήθηκε αν θα παρέμενε στο πλευρό του υπό μια νέα κυβέρνηση Τραμπ, ο Φάουτσι είπε ότι δεν θα το έκανε.\n«Ε, λοιπόν, όχι», απάντησε ο Φάουτσι γελώντας.\nΟ Φάουτσι ρωτήθηκε επίσης για την αντίδραση της κυβέρνησης Τραμπ στην πανδημία.\n«Νομίζω ότι απλώς η ιστορία θα μιλήσει από μόνη της γι’ αυτό. Δεν χρειάζεται να κάνω περαιτέρω σχόλια σχετικά με αυτό … Δεν είναι παραγωγικό», δήλωσε.\nΥπήρξαν περισσότεροι θάνατοι που σχετίζονται με την COVID-19 επί κυβέρνησης Μπάιντεν από ό,τι επί κυβέρνησης Τραμπ. Σε περίπου 10 μήνες υπό την τελευταία περίοδο της κυβέρνησης Τραμπ, τα στοιχεία δείχνουν ότι υπήρξαν περίπου 425.000 θάνατοι στις Ηνωμένες Πολιτείες. Υπό τον πρώτο χρόνο του προέδρου Τζο Μπάιντεν, υπήρξαν περίπου 455.000 θάνατοι από COVID-19, σύμφωνα με ομοσπονδιακά στοιχεία.\n«Ο κόσμος έχει κουραστεί να ακούει τον Φάουτσι και όλους αυτούς τους ηλίθιους, αυτούς τους ανθρώπους», δήλωσε ο Τραμπ τον Οκτώβριο του 2020 κατά τη διάρκεια μιας προεκλογικής τηλεδιάσκεψης, αναφερόμενος στις καταστροφολογικές προβλέψεις που γίνονταν μαζί με τους περιορισμούς που αφορούσαν την COVID-19. «Κάθε φορά που βγαίνει στην τηλεόραση, υπάρχει μια βόμβα, αλλά θα υπάρχει μια μεγαλύτερη βόμβα αν τον απολύσετε», είπε τότε.\nΤον Μάρτιο του περασμένου έτους, ο Τραμπ είπε σε ένα podcast: «Σκέφτηκα αντί να τον απολύσω, ξέρετε, τον άκουσα, αλλά δεν έκανα αυτό που είπε, επειδή, ειλικρινά, το ιστορικό του δεν είναι καλό».\n«Τον συμπαθώ προσωπικά», πρόσθεσε ο πρώην πρόεδρος. «Είναι πραγματικά ένας καλός τύπος. Είναι σπουδαίος προωθητής. Είναι πραγματικά ένας προωθητής περισσότερο από οτιδήποτε άλλο».\n«Και αν τους είχα ακούσει;» ρώτησε ο Τραμπ. «Και μετά πήγαν στο άλλο άκρο, όπως ότι ολόκληρη η χώρα θα έπρεπε να κλείσει. Εγώ δεν το δέχτηκα αυτό».\nΤον Μάρτιο, ο Φάουτσι, 81 ετών, άφησε να εννοηθεί ότι θα αποσυρθεί από τη θέση του επικεφαλής του Εθνικού Ινστιτούτου Αλλεργιών και Λοιμωδών Νοσημάτων, μια θέση που κατέχει από το 1984.\nΓια περισσότερα από 50 χρόνια, ο Φάουτσι έχει υπηρετήσει ως ειδικός στη δημόσια υγεία με διάφορες ιδιότητες, αν και ο Μπάιντεν τον διόρισε πέρυσι ως επικεφαλή σύμβουλο του Λευκού Οίκου για την COVID-19.\n«Δεν μπορώ να μείνω σε αυτή τη δουλειά για πάντα. Εκτός αν το προσωπικό μου πρόκειται να με βρει μια μέρα σκυμμένο πάνω από το γραφείο μου. Θα προτιμούσα να μην το κάνω αυτό», δήλωσε τότε ο Φάουτσι.\nΟ Τραμπ, εν τω μεταξύ, δεν έχει δεσμευτεί δημοσίως ότι θα είναι υποψήφιος για την προεδρία το 2024, αν και έχει αφήσει έντονα να εννοηθεί ότι μπορεί να το κάνει.\n«Θα το ανακαλύψουν με τον δύσκολο τρόπο ξεκινώντας από τις 8 Νοεμβρίου και ακόμη περισσότερο ξεκινώντας από τον Νοέμβριο του 2024», δήλωσε ο Τραμπ κατά τη διάρκεια ενός πρόσφατου συνεδρίου Συντηρητικής Πολιτικής Δράσης τον Φεβρουάριο, αναφερόμενος στις πιθανότητες του Δημοκρατικού Κόμματος.\nEmail: ksi[email protected]


Πέμπτη 5 Μαρτίου 2020 23:52\nΠαιχνίδι με μεγάλες συγκινήσεις ήταν αυτό που έγινε την Πέμπτη (5/3) στο γήπεδο της Νεάπολης Α’ για τον θεσμό του Κυπέλλου της ΕΠΣΛ ανάμεσα στον Ηρακλή Λάρισας και τον Οικονόμο Τσαριτσάνης.\nΗ ομάδα της Τσαριτσάνης κατάφερε να πάρει την πρόκριση και μάλιστα με ανατροπή μέσα σε δύο λεπτά (81΄- 83΄) επικρατώντας του Ηρακλή Λάρισας με 1-2 και έτσι πήρε το εισιτήριο για την ημιτελική φάση όπου θα αντιμετωπίσει τον Αετό Μακρυχωρίου σε διπλά ματς.\nΤο παιχνίδι δεν διεκδίκησε δάφνες ποιότητας, με τις δυνατές προσωπικές μονομαχίες να κυριαρχούν, όμως η εξέλιξη ήταν αυτή που κράτησε αμείωτο το ενδιαφέρον μέχρι το τέλος.\nΤο πρώτο ημίχρονο ξεκίνησε με τους «κυανόλευκους» να έχουν την πρωτοβουλία των κινήσεων χωρίς όμως να κάνουν τη μεγάλη φάση, με εξαίρεση μια κεφαλιά του Κακαβίτση στο 30' όπου μπλόκαρε ο Νούσιας.\nΣτο 40’ μετά από εκτέλεση φάουλ του Χριστίδη, ο Μανιώτης με τακουνάκι με τη μπάλα να βρίσκει και στον Μπάμη, έκανε το 1-0, δίνοντας προβάδισμα στον Ηρακλή.\nΗ πρώτη καλή στιγμή για τον Οικονόμο ήρθε στις καθυστερήσεις του α΄μέρους με την κεφαλιά του Γκαμπέτα να φεύγει άουτ. Στην επανάληψη και πιο συγκεκριμένα στο 54΄ο Ηρακλής είχε μία καλή στιγμή αλλά ο Νούσιας μπλόκαρε το σουτ του Ψωμολιά.\nΌσο περνούσε η ώρα οι φιλοξενούμενοι ανέβαζαν στροφές και στο 67΄ είχαν ένα καλό σουτ με τον Τόλιο που έφυγε λίγο άουτ. Ο Ηρακλής στο 72΄ είχε μία καλή στιγμή με την κεφαλιά του Μανιώτη να εξουδετερώνει δύσκολα ο Νούσιας.\nΓια να φτάσουμε στο 81΄όταν ο Λευτέρης Μπάμης με ωραίο σουτ μετά από προσπάθεια του Τόλιου έφερε το ματς στα ίσια για το 1-1. Στο 83΄ο αρχηγός του Οικονόμου Δημήτρης Τόλιος, εκμεταλλεύτηκε τη σέντρα του Κοντοθανάση και με πλασέ έγραψε το 1-2 μέσα σε πανηγύρια για τους φιλοξενούμενους.\nΤα τελευταία λεπτά είχαν μεγάλο ενδιαφέρον με τον Ηρακλή να πιέζει για να ισοφαρίσει με κάθε τρόπο και τον Οικονόμο να κρατάει γερά το προβάδισμα, το οποίο δεν άλλαξε ως το τέλος παρά μονάχα οι αριθμητικές ισορροπίες όταν και αποβλήθηκε στις καθυστερήσεις του αγώνα, ο Ψωμολιάς για χτύπημα εκτός φάσης στον Μουλτσιά.\nΔιαιτητική τριπλέτα: Τζήλος, Καρακώστας, Στάικος.


Νέα εφιαλτικά στοιχεία για την ανεργία. Στο Νότιο Αιγαίο αύξηση 13,3% από 10,3% - kalymniansvoice.com\nΠέμπτη, 13 Δεκ 2012 - 14:15:00\nΝέα εφιαλτικά στοιχεία για την ανεργία. Στο Νότιο Αιγαίο αύξηση 13,3% από 10,3%\n1.230.918 δεν έχουν δουλειά. Το 56,6% των νέων 15- 24 ετών είναι άνεργοι. 65,4% είναι νέες γυναίκες. 62,6% είναι άνεργοι που ψάχνουν δουλειά για περισσότερο από ένα χρόνο. Υπάρχουν περιφέρειες της χώρας, όπου περίπου ένας στους τρεις είναι άνεργος. Πρωταθλήτριες η Δυτική Μακεδονία με 31% ανεργία και η Στερεά Ελλάδα με 29,6%.\nΌπως αναφέρει το newsit.gr τα στοιχεία της τριμηνιαίας έρευνας της Ελληνικής Στατιστικής Αρχής είναι, το λιγότερο, σοκαριστικά.


Κέντρο Κοινότητας Βόλου & Παραρτήματα Ρομά\nΑρ. ΟΠΣ ΠΡΑΞΗΣ: 5008211\nΠεριφέρεια Θεσσαλίας -ΕΥΔΕΠ Κέντρο Κοινότητας Αλιβέρι Αγ. Παρασκευή\nΚεντ. Ρομα Αλιβεριου\nΚεντ. Ρομα Αγ. Παρασκευης\nΤο «Κέντρο Κοινότητας», και τα δύο Παραρτήματα Κέντρα Ρομά (Αλιβερίου και Αγίας Παρασκευής) λειτουργούν ως δομές συμπληρωματικές της Διεύθυνσης Κοινωνικής Προστασίας του Δήμου Βόλου και εποπτεύονται από αυτή.\nΟι δράσεις για τους Ρομά στην περιοχή μας από τις κοινωφελείς επιχειρήσεις του Δήμου Βόλου, έχουν μακρόχρονη παρουσία (ΔΟΚΠΥ 1998, ΔΟΥΚ 2005) και συνεχίζονται και σήμερα κυρίως μέσα από τα 2 Κέντρα Στήριξης Ρομά & Ευπαθών Ομάδων της ΚΕΚΠΑ-ΔΙΕΚ: στο Αλιβέρι της Ν. Ιωνίας και στην Αγ. Παρασκευή του Βόλου. Από την 31η Μάρτη 2017, τα Κέντρα Ρομά εντάσσονται στην Πράξη "Κέντρο Κοινότητας Δήμου Βόλου & Παραρτήματα Ρομά" που χρηματοδοτείται από το ΕΣΠΑ 2014-2020 (ΠΕΠ Θεσσαλίας).\nΤην υλοποίηση της Πράξης στο πλαίσιο του ΠΕΠ Θεσσαλίας 2014-2020 έχει αναλάβει κατ' εντολή του Δήμου Βόλου η Κοινωφελής επιχείρηση του Δήμου Βόλου Κ.Ε.Κ.Π.Α. - Δ.Ι.Ε.Κ.. Σκοπός του «Κέντρου Κοινότητας» είναι η περαιτέρω υποστήριξη του Δήμου Βόλου στην εφαρμογή πολιτικών κοινωνικής προστασίας και η ανάπτυξη ενός τοπικού σημείου αναφοράς για την υποδοχή, εξυπηρέτηση και διασύνδεση των πολιτών με όλα τα Κοινωνικά Προγράμματα και Υπηρεσίες που υλοποιούνται στον Δήμο του Βόλου, συμπεριλαμβανομένων των Δημοτικών Ενοτήτων αυτού.\nΗ εν λόγω πράξη έχει τρία (3) Υποέργα:\nΥποέργο Ι Κέντρο Κοινότητας Βόλου,\nΥποέργο ΙΙ Παράρτημα Ρομά Αλιβερίου,\nΥποέργο ΙΙΙ Παράρτημα Ρομά Αγίας Παρασκευής.\nΗ Πράξη διασφαλίζει συνολικά 10 θέσεις εργασίας συμβασιούχων ορισμένου χρόνου που απασχολήθηκαν στα Κέντρα Ρομά την προηγούμενη επιχειρησιακή περίοδο, ενώ δημιουργεί 4 νέες θέσεις εργασίας με σύμβαση ορισμένου χρόνου μέσω ΑΣΕΠ.\nΤο Κέντρο Κοινότητας στo Κέντρο του Βόλου\nΟι εγκαταστάσεις του Κέντρου Ρομά Αλιβερίου Οι εγκαταστάσεις του Κέντρου Ρομά Αγ. Παρασκευής\nΤο Κέντρο Κοινότητας του Δήμου Βόλου,\nυποδέχεται καθημερινά τους πολίτες που ζουν σε ακραία φτώχεια 8 ώρες καθε μέρα τις πρωινές ώρες (07:30-15:30) σε πενθήμερη βάση, όλο το χρόνο. Το ωράριο λειτουργίας του Κέντρου Κοινότητας του Δήμου Βόλου ενδέχεται να αλλάξει εάν απαιτείται για την καλύτερη εξυπηρέτηση των αναγκών των ωφελουμένων και πάντως διασφαλίζοντας την δυνητική 8ωρη ημερήσια προσφορά παροχής υπηρεσιών ανά ωφελούμενο.\nΤο Κέντρο Κοινότητας Δήμου Βόλου ξεκίνησε τη λειτουργία του στο Κοινωνικό Κέντρο Νεάπολης της ΚΕΚΠΑ-ΔΙΕΚ την 1η Απρίλη 2017. Με την ολοκλήρωση του κτιρίου του πρ. Υγειονομικού, τον 11/2017 οι υπηρεσίες τους καθώς και της Διεύθυνσης Κοινωνικής προστασίας του Δήμου Βόλου μεταφέρθηκαν στο νέο κτίριο στην οδό 2ας Νοεμβρίου 135 σε διακριτούς χώρους και κοινό συντονισμό.\nΤο Παράρτημα Ι Κέντρου Ρομά Αλιβερίου,\nυποδέχεται καθημερινά το σύνολο των δυνητικά ωφελουμένων της Πράξης τουλάχιστον με 8ωρη παροχή υπηρεσιών πρωινές ώρες (07:30-15:30) σε πενθήμερη βάση, όλο το χρόνο. Το ωράριο λειτουργίας του Κέντρου Ρομά Αλιβερίου του Δήμου Βόλου ενδέχεται να αλλάξει εάν απαιτείται για την καλύτερη εξυπηρέτηση των αναγκών των ωφελουμένων και πάντως διασφαλίζοντας την δυνητική 8ωρη ημερήσια προσφορά παροχής υπηρεσιών ανά ωφελούμενο.\nΤο Παράρτημα Κέντρου Ρομά στο Αλιβέρι συνεχίζει τη δράση του εντασσόμενο την 31η Μάρτη 2017 στο ΕΣΠΑ 2014-2020.\nΤο Παράρτημα ΙΙ Κέντρου Ρομά Αγίας Παρασκευής,\nυποδέχεται καθημερινά το σύνολο των δυνητικά ωφελουμένων της Πράξης τουλάχιστον με 8ωρη παροχή υπηρεσιών πρωινές ώρες (07:30-15:30) σε πενθήμερη βάση, όλο το χρόνο. Το ωράριο λειτουργίας του Κέντρου Ρομά Αγίας Παρασκευής του Δήμου Βόλου ενδέχεται να αλλάξει εάν απαιτείται για την καλύτερη εξυπηρέτηση των αναγκών των ωφελουμένων και πάντως διασφαλίζοντας την δυνητική 8ωρη ημερήσια προσφορά παροχής υπηρεσιών ανά ωφελούμενο.\nΤο Παράρτημα Κέντρου Ρομά στην Αγία Παρασκευή συνεχίζει τη δράση του εντασσόμενο την 31η Μάρτη 2017 στο ΕΣΠΑ 2014-2020.\nΥΠΟΕΡΓΟ Ι ΥΠΟΕΡΓΟ ΙΙ ΥΠΟΕΡΓΟ ΙΙΙ\nΚΕΝΤΡΟ ΚΟΙΝΟΤΗΤΑΣ ΔΗΜΟΥ ΒΟΛΟΥ ΚΕΝΤΡΟ ΡΟΜΑ ΑΛΙΒΕΡΙΟΥ ΚΕΝΤΡΟ ΡΟΜΑ ΑΓΙΑΣ ΠΑΡΑΣΚΕΥΗΣ\nΣταυρούλα Καρτσιδήμα Ιουλία Τριανταφύλλου Μαρία Γκρούγια\nΤηλ. 24210-85841 Τηλ. 24210-54870\nΦαξ 24210-22448 Φαξ 24210-68254 Φαξ 24210-54870\nΔείτε αναλυτικά στοιχεία για το συγχρηματοδοτούμενο έργο από την ιστοσελίδα anaptyixis.gov.gr\nΚεντρικές υπηρεσίες Κοινωνικής Φροντίδας\nΚοινωνικό Εισόδημα Αλληλεγγύης (ΚΕΑ), Παραπομπές σε Κοινωνικές υπηρεσίες & υπηρεσίες Υγείας, προώθηση στην Απασχόληση, πληοφόρηση για τις Κοινωνικές Υπηρεσίες του Βολου\nΣυντονίστρια: Σταυρούλα Καρτσιδήμα\nΤηλ. 24213-53160, 24210-68488\nΠΡΟΫΠΟΛΟΓΙΣΜΟΣ ΥΠΟΕΡΓΟΥ: 251.427,89\nΧΡΟΝΟΙ ΥΛΟΠΟΙΗΣΗΣ: Έναρξη υποέργου: 1/4/2017 Λήξη υποέργου: 31/03/2020 (σύνολο: 36 μήνες)\nΠΟΣΟΣΤΟ ΧΡΗΜΑΤΟΔΟΤΗΣΗΣ: 90 % ετήσιας δαπάνης υποέργου\nΚΕΝΤΡΟ ΡΟΜΑ ΑΛΙΒΕΡΙΟΥ\nΥπηρεσίες Κοινωνικής ένταξης των Ρομά του Αλιβερίου στη Νέα Ιωνία του Βόλου\nΣυντονίστρια: Ιουλία Τριανταφύλλου\nΠΡΟΫΠΟΛΟΓΙΣΜΟΣ ΥΠΟΕΡΓΟΥ: 234.092,59 €\nΧΡΟΝΟΙ ΥΛΟΠΟΙΗΣΗΣ: Έναρξη υποέργου: 31/3/2017 Λήξη υποέργου: 30/03/2020 (σύνολο: 36 μήνες)\nΠΟΣΟΣΤΟ ΧΡΗΜΑΤΟΔΟΤΗΣΗΣ: 85% ετήσιας δαπάνης υποέργου\nΚΕΝΤΡΟ ΡΟΜΑ ΑΓ. ΠΑΡΑΣΚΕΥΗΣ\nΥπηρεσίες Κοινωνικής ένταξης των Ρομά της Αγίας Παρασκευής στο Βόλο\nΣυντονίστρια: Μαρία Γκρούγια\nΠΡΟΫΠΟΛΟΓΙΣΜΟΣ ΥΠΟΕΡΓΟΥ: 266.632,56\n2017- Θέματα Ισότητας | Ρομά Αλιβερίου\nPopular 2\t882.11 KB\t 17/05/2018 14:36:44\n2017/12-Ετήσια Έκθεση Πράξης "Κέντρο Κοινότητας Δήμου Βόλου"\nPopular 1\t1.94 MB\t 17/05/2018 14:06:59\nΘα προστίθονται εκθέσεις και υλικό των κέντρων Ρομά -καθώς και ιστοσύνδεσμοι και υλικό για τη νέα δομή (κέντρο Κοινότητας)\nΗ πιο κάτω έκθεση συνοψίζει τα συμπεράσματα έρευνας στον οικισμό Ρομά Νεάπολης Βόλου. Οι κάτοικοι του πρόχειρου οικισμού είναι δικαιούχοι του ΚΕΑ και χαρακτηρίζονται ως άστεγοι. Η έρευνα επιβεβαιώνει τα στοιχεία κατάστασης των νοικοκυριών που προκύπτουν από τις διασταυρώσεις του ΗΔΙΚΑ.\nΥποέργο Ι: ΚΕΝΤΡΟ ΚΟΙΝΟΤΗΤΑΣ Καταμέτρηση Άρθρων:\t3\nΥΠΟΕΡΓΟ ΙΙ: Παράρτημα Ρομά Αλιβερίου Καταμέτρηση Άρθρων:\t61\nΥΠΟΕΡΓΟ ΙΙΙ: Παράρτημα Ρομά Αγ. Παρασκευής Καταμέτρηση Άρθρων:\t29


Ιστιοφόρο του Ιταλικού Ναυτικού θα έρθει στη Ρόδο | Η ΡΟΔΙΑΚΗ\nΙστιοφόρο του Ιταλικού Ναυτικού θα έρθει στη Ρόδο\nΑναγνώστηκε 630 φορές\nΗμερομηνία 29/08/17 18:00\nΣτο λιμάνι της Ρόδου θα αγκυροβολήσει από τη Τρίτη 5 έως το Σάββατο 9 Σεπτεμβρίου, το εκπαιδευτικό ιστιοφόρο του Ιταλικού Πολεμικού Ναυτικού «Palinuro».\nΗ άφιξη του πλοίου θα γίνει στις 9:00 η ώρα το πρωί και θα το υποδεχτούν οι τοπικές αρχές. Κατά την υποδοχή θα συμμετέχει η Δημοτική Μπάντα και χορευτικό συγκρότημα. Ως εκ τούτου μπορούν να συμμετέχουν όσοι θα ήθελαν να πάρουν μέρος σε αυτή την υποδοχή. Το πρόγραμμα επίσκεψης των κατοίκων της Ρόδου στο πλοίο κατά τις τρεις ημέρες 6,7 και 8 Σεπτεμβρίου είναι 10:00 -12:00 και 16:00 έως 19:00.\nΣύμφωνα με τη πρεσβεία της Ιταλίας στην Αθήνα, η απόφαση να συμπεριληφθεί η Ελλάδα στο εκπαιδευτικό ταξίδι του 2017, αποδεικνύει για ακόμη μια φορά την επιθυμία σύσφιξης των δεσμών μεταξύ των δύο χωρών και υπογραμμίζει την φιλία προς τον ελληνικό λαό, μέσω της παρουσίας ενός πλοίου συμβόλου της Ιταλίας και του Ιταλικού Πολεμικού Ναυτικού.\nΣτο φετινό εκπαιδευτικό ταξίδι συμμετέχουν οι ναυτικοί δόκιμοι της Ιταλικής Σχολής του Τάραντο (Taranto).\nΤο Palinuro είναι ένα "Πλοίο Γολέτα". Ο όρος υποδηλώνει ότι το πλοίο έχει τρία κατάρτια των οποίων αυτό της πλώρης, έχει ένα σύστημα με φλόκους και ενισχύεται με τετράγωνα πανιά, ενώ το μεσαίο (μαΐστρα) και το πίσω (μετζάνα) κατάρτι έχουν πανιά παράλληλα στον άξονα του πλοίου. Η συνολική επιφάνεια των πανιών είναι περίπου 1.000 τετραγωνικά μέτρα, κατανεμημένη σε δεκαπέντε ιστία. Το ύψος των καταρτιών στη στάθμη της θάλασσας είναι 35 μέτρα για της πλώρης, 34,5 μέτρα για την μαΐστρα και 30 μέτρα για τη μετζάνα.\nΤο κύτος, όπως και τα κατάρτια, είναι χαλύβδινο καρφωμένο και υποδιαιρείται σε τρεις γέφυρες. Κάτω από το κύριο κατάστρωμα (που ονομάζεται κουβέρτα) βρίσκονται οι χώροι του πληρώματος και των μαθητών. Στο κατάστρωμα, στη πρύμνη, υπάρχει η γέφυρα ελέγχου και στο εσωτερικό οι χώροι των Αξιωματικών και των Υπαξιωματικών, η κουζίνα και ο φούρνος.\nΤο πλοίο Palinuro έχει δύο κύρια καθήκοντα: να παρέχει την αναγκαία υποστήριξη για την εκπαίδευση των φοιτητών Υπαξιωματικών και να συμβάλλει στην εικόνα της προβολής του Ναυτικού. Ο πρώτος στόχος επιτυγχάνεται κατά τις ετήσιες εκπαιδεύσεις. Με την ευκαιρία αυτή οι μαθητές υπαξιωματικοί αντιμετωπίζουν για αρκετές εβδομάδες, ένα εντατικό πρόγραμμα εκπαίδευσης στη ναυσιπλοΐα, στην ασφάλεια και στον σκοπό της ναυσιπλοΐας βασισμένα στη στρατιωτική ηθική.\nΗ διαφήμιση και συμβολή στη προβολή της εικόνας του Ναυτικού πραγματοποιείται κυρίως κατά τις στάσεις σε εγχώρια και ξένα λιμάνια, κατά τις οποίες το πλοίο παρουσιάζει στον πληθυσμό και στις τοπικές αρχές, τις πανάρχαιες παραδόσεις του ιταλικού πολεμικού ναυτικού.\nΤο σύνθημα του εκπαιδευτικού πλοίου Palinuro είναι "Faventibus Ventis", "Με τη χάρη των ανέμων". Το λιμάνι βάση του είναι: La Maddalena.\nΗ ονομασία του, σχετίζεται με ακρωτήριο της Καμπανίας που με τη σειρά του ονομάστηκε έτσι από ένα ήρωα της Αινειάδας. Το περιστατικό σχετίζεται με τον πηδαλιούχο του πλοίου του Αινεία Palinuro και περιγράφεται στο τέλος του V βιβλίου της Αινειάδας, του Βιργίλιου.\nΟ Αινείας ζητά από τη Αφροδίτη να τον βοηθήσει να φτάσει ο στόλος του στο Λάτσιο. Η Αφροδίτη παρακαλεί το Ποσειδώνα να τους βοηθήσει. Αυτός ζητά μια ανθρώπινη θυσία. Ο Palinuro πρέπει να θυσιαστεί.\nΟ θεός Ύπνος τον κοιμίζει και πέφτει στη θάλασσα. Ο ναυαγός μάταια παρακαλεί τους συντρόφους του και παραμένει για τρεις ημέρες στο έλεος του πελάγου. Όταν βγαίνει σε παραλία της Ιταλίας, δεν θα βρει σωτηρία, αλλά σκοτώνεται από τους ιθαγενείς και το σώμα του εγκαταλείπεται στη θάλασσα. Έτσι ικανοποιείται ο Ποσειδώνας, και επιτρέπει να διασωθεί ο στόλος του Αινεία στις ακτές της Καμπανίας, «Ένα θύμα για τη σωτηρία πολλών».\nΟ Palinuro, στο επόμενο βιβλίο VI, ενώ περιπλανάται μεταξύ των άταφων ψυχών, θα συναντηθεί με τον Αινεία που κατέβηκε στον Άδη με τη Σίβυλλα. Ο Palinuro παρακαλεί τον ηγέτη του να τον θάψουν, αφού βρουν το σώμα του ανάμεσα στα κύματα. Η Σίβυλλα του αποκαλύπτει ότι δεν θα μπορέσουν να βρουν στο σώμα του,\nη ιέρεια, ωστόσο, μετριάζει την πίκρα του προλέγοντας στον πηδαλιούχο ότι οι δολοφόνοι του θα ανεγείρουν ένα κενοτάφιο αφιερωμένο σε αυτόν και ότι θα τιμηθεί με προσφορές. Αυτός ο τόπος θα ονομάζονταν πάντοτε Palinuro.


ΙΧΘΕΙΣ ΗΜΕΡΗΣΙΟ ΩΡΟΣΚΟΠΙΟ 27-8-2017\nΑρχική σελίδα Ωροσκόπιο Ημερήσιο Ωροσκόπιο Ιχθείς Ημερήσιο Ωροσκόπιο 27-8-2017\nΙχθείς Ημερήσιο Ωροσκόπιο 27-8-2017\n<p>Το φως πρόκειται να λάμψει μέσα από μια σχέση, αποκαλύπτοντας κάτι που δεν έχετε αντιληφθεί ποτέ πριν. Θυμηθείτε ότι, επειδή, όπως πλησιάζουν οι επόμενες μέρες, ίσως δεν έχετε τέτοιο πλεονέκτημα. Αλλά αυτό που παρατηρήσατε σήμερα δεν είναι λιγότερο αληθές ή έγκυρο.\nΩς Ιχθείς, τείνετε να περπατάτε με το ένα πόδι στον κόσμο των ονείρων. Αυτό θα μπορούσε να ισχύει για τις δημιουργικές σας ικανότητες, οι...


EL - Τεράστιο φιάσκο σε δικαστήριο στη Θεσσαλονίκη! “Μαϊμού” κατηγορούμενος κάθισε στο εδώλιο!\nΤεράστιο φιάσκο σε δικαστήριο στη Θεσσαλονίκη! “Μαϊμού” κατηγορούμενος κάθισε στο εδώλιο!\nΈνα απίστευτο μπέρδεμα συνέβη την Τετάρτη στο Μονομελές Εφετείο Κακουργήματος Θεσσαλονίκης κατά την εκδίκαση υπόθεσης ληστείας σε βάρος ηλικιωμένου.\nΣύμφωνα με το ρεπορτάζ του grtimes.gr, στο εδώλιο του δικαστηρίου δεν κάθισε ο πραγματικός κατηγορούμενος αλλά ένας άλλος άνδρας που παρίστανε τον κατηγορούμενο.\nΚατά τη διάρκεια της ακροαματικής διαδικασίας ο συνήγορος υπεράσπισης αποκάλυψε ότι δικάζεται διαφορετικό πρόσωπο. Ο δικηγόρος φαίνεται πως επιχείρησε να παραπλανήσει το δικαστήριο και να καταστήσει αναξιόπιστο τον παθόντα – βασικό μαρτυρά.\nΟ κατηγορούμενος τελικά αθωώθηκε από το Μονομελές Εφετείο Κακουργημάτων. Προηγουμένως, η εισαγγελέας της έδρας πρότεινε την απαλλαγή του λόγω αμφιβολιών ενώ επέκρινε τη στάση του συνηγόρου υπεράσπισης: “Αυτό που κάνατε είναι εμπαιγμός του δικαστηρίου και δεν συνάδει με το δικηγορικό επάγγελμα. Πρέπει να καθαρογραφεί η απόφαση και να διαβιβάσει στο Δικηγορικό Σύλλογο για τα περαιτέρω”.\nΟ δικηγόρος ζήτησε συγγνώμη λέγοντας: “Είμαι υπόλογος και αναλαμβάνω την ευθύνη” .\nPrevΠροηγούμενο ΆρθροΕλλάδα 2021! Η ψηφιακή επανάσταση τους μάρανε! Λεωφορεία πλημμύρισαν εν κινήσει – ΒΙΝΤΕΟ\nΕπόμενο ΆρθροΚέρκυρα: Παιδιά παραμένουν στα σχολεία γιατί δεν μπορούν να τα προσεγγίσουν οι γονείς τους – ΒΙΝΤΕΟNext